Grad pretvara dug SPENS-a u trajni ulog - Društvo - Dnevni list Danas\nPočetna » Društvo » Grad pretvara dug SPENS-a u trajni ulog\nRacionalizovanje poslovanja uz otpremnine za 70 radnika\n0Piše: T. K. 20. februara 2019. 12.23 Izmenjeno: 20. aprila 2019. 12.28\nNa sednici Saveta za budžet i finansije razmatran je i većinom glasova prihvaćen ovaj predlog. Kako je na sednici obrazloženo, dug od 543 miliona dinara prema Gradu i javnim preduzećima – „Novosadskoj toplani“, „Vodovodu i kanalizacija“, „Čistoći“ i „Stanu“ – trebalo bi da postane trajni ulog u kapital preduzeća koje je već u celosti u vlasništvu Novog Sada. Neobavezujući poziv privatnim partnerima koji su zainteresovani za upravljanje SPENS-om istekao je 15. februara, te se razmišlja o novim rešenjima, kako bi objekat bio funkcionalniji.\nPlan finansijske konsolidacije JP SPC Vojvodina predviđa i smanjenje broja zaposlenih sa 220 na 150. U skladu sa zakonom, prekobrojnim radnicima biće isplaćene otpremnine. Kako SPENS zbog višedecenijskog lošeg poslovanja nije u mogućnosti da otpremnine isplati iz sopstvenih sredstava, radi izmirivanje zakonske obaveze za prekobrojne zaposlene, plan je da se podigne kratkoročni kredit u iznosu do 100 miliona dinara, što je takođe jedna od tačaka dnevnog reda današnje sednice.\nU cilju efikasnijeg poslovanja, pojedine službe preduzeća su fuzionisane i objedinjene, ali je iz ovog preduzeća objašnjeno da ono nastavlja da pruža puni obim usluga, u skladu s javnim interesom zbog kog je i osnovano. Rukovodstvo JP SPC Vojvodina pozdravlja napore koje gradska administracija ulaže u cilju oporavka preduzeća.\nTrećina prihoda za grejanje i hlađenje\nKako je objasnio Milan Jarić, direktor JP SPC Vojvodina Novi Sad, tehnički kapaciteti su izuzetno zastareli, neefikasni i nerentabilni, što se negativno odražava na poslovanje. Na sistem grejanja i hlađenja koji je instaliran pre bezmalo četiri decenije odlazi trećina prihoda preduzeća. Za modernizaciju i osavremenjivanje samo sistema za grejanje i hlađenje, krova i omotača, prema procenama stručnjaka, neophodno je uložiti preko 30 miliona evra, odnosno preko tri i po milijarde dinara.\ndug, grad novi sad, spensNovi Sad


OSM Televizija - Sokolac - Palo 10 centimetara novog snijega\nSokolac - Palo 10 centimetara novog snijega\nNa Sokocu je u protekla 24 časa palo 10 centimetara novog snijega, u višim planinskim područjima i više, a saobraćaj je otežan jedino na prevoju Romanija, dok je snabdijevanje strujom, vodom i toplotnom energijom na području opštine redovno.\nNa pravcu Ljubogošta-Podromanija obavezna je upotreba lanaca za teretna vozila sa prikolicama i šlepere.\nStručni saradnik za lokalne puteve u opštini Sokolac Milanko Dobrilović rekao je Srni da se saobraćaj na lokalnoj putnoj mreži odvija bez većih teškoća, te da je u toku čišćenje prioritetnih ulica, nakon čega će biti nastavljeno čišćenje svih saobraćajnica u gradskom naselju i prioritetnih pravaca na mjesnom području.\nU elektrodistributivnoj Radnoj jedinici Sokolac kažu da je cjelokupno područje opštine redovno snabdjeveno strujom.\nIz preduzeća Vodovod i kanalizacija "Vrelo Bioštica" naveli su da je vodosnabdijevanje redovno na svim sistemima kojima gazduje ovo privredno društvo.\nU komunalnom preduzeću "Sokolac" rekli su da nema prekida u isporuci toplotne energije i da imaju dovoljno energenta za potrebe toplane za narednih mjesec dana.\nJoš iz iste kategorije: « Obilježena krna slava “Belih vukova” "Dušu nisu ubili" predstavljen u Kulturnom centru Istočno Novo Sarajevo »


Proslavljena srpska teniserka i nacionalna ambasadorka UNICEF-a , Ana Ivanović, pokrenula je humanitarnu akciju za pomoć prevremeno rođenim bebama i njihovim porodicama, koja bi za rezultat imala smanjenje stope smrtnosti dece u prvom mesecu njihovih života.\n4 Avgust 2018 Humanost 215 pregleda 0 komentara\n” Svakoga dana u Srbiji se rodi sedam beba za koje je neophodno da borave u jedinicama neonatološke intenzivne nege. Pored medicinskog tretmana, prisustvo i zagrljaj roditelja, ishrana majčinim mlekom, imaju presudan uticaj na napredak ove dece. Bila sam veoma srećna kada sam saznala koliko je podrška jedinici za neonatologiju u Kragujevcu značajna za preživljavanje i napredak dece. Kao ambasadorka UNICEF-a i kao majka znam koliko je važan fizički kontakt sa roditeljima za svako dete. Zato sam pozvala svoje fanove da se uključe u ovu aktivnost UNICEF-a, jer jedino zajedničkim snagama možemo da napravimo promenu” – izjavila je Ana Ivanović.\n“Ana je više od deset godina posvećena deci Srbije i dragocena podrška radu UNICEF-a. Zahvalni smo joj što je pozvala svoje pratioce da donacijom osiguraju bolje uslove za lečenje prevremeno rođene dece u centrima za neonatologiju u Srbiji. U našoj zemlji zabeležen je stabilan napredak u smanjenju stopa smrtnosti novorođenčadi u neonatalnom periodu, beba i dece ispod pet godina života. Međutim, stope smrtnosti su i dalje relativno visoke, naročito u poređenju sa EU zemljama u okruženju. U okviru programa saradnje UNICEF-a i Ministarstva zdravlja, radimo na jačanju kapaciteta porodiliišta i odeljenja za neonatalnu intenzivnu negu kako bi preveremeno rođenim bebama i njihovim roditeljima osigurali najbolju podršku i zaštitu” – rekla je Vesna Savić Đukić iz UNICEF-a.\nana ivanović unicef prevremeno rođene bebe porodilište ministarstvo zdravlja vesna savić đukić donacija\nPalilula, 15 Februar 2021, 215, 0\nDonacija za Zdravstvene Ustanove u Zemunu\nZemun, 27 Novembar 2020, 215, 0\nZvezdara, 7 Decembar 2020, 215, 0\nHumanost, 10 Jun 2021, 215, 0\nHumanost, 1 Jun 2021, 215, 0\nHumanost, 16 Oktobar 2020, 215, 0\nHumanost, 1 Novembar 2020, 215, 0\nHumanost, 24 Januar 2021, 215, 0\nZvezdara, 16 Oktobar 2020, 215, 0\nNova Beba Antilope u Beogradskom Zoo Vrtu\nŽivotinje, 4 Avgust 2018, 215, 0


Švajcarska i pesticidi - Sadnice Voća - Kalem Voće Smiljković\nŠvajcarska 13. juna odlučuje o izbacivanju pesticida iz poljoprivrede – Da li je ovo rešenje?\nU Švajcarskoj bi od sredine narednog meseca pesticidi mogli da budu u potpunosti izbačeni iz upotrebe. Naime, 13. juna biće održan referendum na tu temu, a pokretač istog je grupa građana okupljena oko inicijative „Za Švajcarsku bez sintetičkih pesticida“.\nPovećana zabrinutost oko upotrebe pesticida u ovoj evropskoj zemlji datira od pre dve godine kada je institut za istraživanje vode iz te zemlje objavio nalaz o ostacima pesticida u podzemnim vodama. Količina fungicida hlorotanoila koja je premašila zakonski dozvoljene granice je bila okidač.\nNavedeni fungicid je, nakon što ga je Evropska unija podvela kao „potencijalno opasne za zdravlje“, početkom 2020. godine izbačen iz upotrebe u ovoj zemlji.\nMeđutim, veliki je broj onih koji su protiv zabrane upotrebe pesticida uključujući i švajcarsku vladu i udruženja građana u toj zemlji, koji smatraju da pozitivan ishod ovog referenduma neće predstavljati samo udarac za agrar, već i za stanovništvo te zemlje i njenu železnicu koja jedino upotrebom hemijskih preparata uspeva da reguliše korove na šinama.\nPredstavnica Udruženja švajcarskih poljoprivrednika Sandra Helfenštajn smatra da bi zabrana upotrebe pesticida rezultirala padom proizvodnje. Kako navodi Dojče vele, ovo znači da će hrana u Švajcarskoj zabeležiti još veće cene, a već su cene prehrambenih namirnica veoma visoke u toj zemlji.\nPostavlja se pitanje, koliko bi uz potpunu zabranu upotrebe pesticida u poljoprivredi uspelo da se obezbedi dovoljno hrane za stanovništvo?\nMarija May 27, 2021 May 18, 2021 Saveti iz rasadnika\n← Satelitske tehnologije i poljoprivreda\nU kriznim vremenima opstaju samo porodična gazdinstva →


Uprkos tome što su postavljene barijere, a vozači upozoreni da ne voze suprotnim smerom na Ostružničkoj petlji, jutros je za 15 minuta napravljeno 50 prekršaja, navodi Damir Okanović iz Komiteta za bezbednost saobraćaja.\nIz "Puteva Srbije" obavestili su javnost da su na ukrštanju Obilaznice oko Beograda sa Obrenovačkim putem (petlja "Ostružnica") postavljene barijere i mobilnih ivičnjaci kojima je zatvoreno mesto gde su do sada nesavesni vozači kršili zakon i polukružno se okretali u suprotnom smeru ka Surčinu, ugrožavajući svoj i živote drugih učesnika u saobraćaju.\nMeđutim, mnogi vozači i dalje krše propise, prolaze barijere i skreću polukružno da bi izbegli zaobilaznicu dugu 20 kilometara. Takav potez može biti i fatalan.\n- Na Ostružničkoj petlji, zbog radova na mostu, vozila sa Obrenovačkog puta mogu da se uključe na Obilaznicu samo u smeru ka Orlovači i Bubanj potoku, a ne ka Surčinu tj. Šidu i Novom Sadu. Oni koji žele obilaznicom ka Surčinu, moraju trenutno da se uključe ka Orlovači, pa da se okrenu na petlji Orlovača nazad ka Surčinu, što je ukupno oko 20 kilometara. Da ne bi išli toliko, mnogi vozači na uključenju na Obilaznicu ka Orlovači skreću levo ka Surčinu, ili na nekom delu puta pre Orlovače rade polukružno okretanje. To je sve jako opasno, a prošle nedelje dogodila se jedna teška saobraćajka kada je jedno lice poginulo, upravo prilikom polukružnog okretanja - upozorava Okanović.\nOkanović je jutros oko sedam sati bio na toj saobraćajnici i naveo da je za 15 minuta, koliko je tu stajao, napravljeno 50 prekršaja\n- Priključak na obilaznicu sa Obrenovačkog puta u smeru ka Ostružničkom mostu je zatvoren. Zbog toga je upravljač puta ovde regulisao saobraćaj tako da oni koji žele da idu u smeru ka Surčinu i dalje Novom Sadu i Šidu moraju zapravo da idu u suprotnom smeru nekih skoro 10 kilometara pa da se isto toliko vrate, da bi došli na isto mesto na kom sada stojimo - rekao je Okanovića za TV "Prva".\nŠOKANTAN SNIMAK Da bi skratili put vozači na Ostružničkoj petlji VOZE U SUPROTNOM SMERU (VIDEO)\nBARIJERE, IVIČNJACI, SAOBRAĆAJCI Vanredne mere bezbednosti kod Ostružničke petlje\nOn kaže i da se postavlja pitanje da li su projektant privremene signalizacije i izvođač radova mogli da reše situaciju povoljnije po vozače.\nProblem je, kaže Okanović, i to što vozači iz smera Obrenovca, koji mogu da biraju da li će ići preko Save Ostružničkim mostom, mostom preko Ade ili Gazelom, nisu blagovremeno obavešteni da ne mogu preko Ostružničkog mosta i onda to saznaju kada više nemaju drugo rešenje.\nU međuvremenu, reagovala je i Saobraćajna policija koja je saopštila da će na sporno mesto postaviti patrolu, a "Putevi Srbije" su obećali da će postaviti dodatne ivičnjake kako vozači ne bi mogli da prave taj prekršaj.\nU Kolarčevoj ulici sada postavili BETONSKE BARIKADE (VIDEO)\nOPET NOVA "ČUDNA" BUBA Posle Kaluđerice, pronađen neobičan insekt u Surčinu\nPoslednjih nekoliko meseci u Beogradu se mahom pojavljuju veoma čudni insekti za koje većina Beograđana nema objašnjenje i ne zna tačno poreklo.\nNOVINA ZA VOZAČE S Brankovog mosta ponovo moguće levo u Pop Lukinu ulicu\nPonovna mogućnost ulaska u Pop Lukinu ulicu sa Brankovog mosta jedna je od novina beogradskog saobraćaja i olakšica za vozače koji svakodnevno prolaze ovom putanjom.\nDa li znate šta je poslednjih dana, posle velike poplave, najtraženije u Borči, Ovči, Krnjači i drugim naseljima na levoj obali Dunava? Ne, nisu to ni tablete za komarce koje besplatno deli Zavod za biocide, ni flaširana voda, već - pumpe!\nRampa koja služi kao upozorenje vozačima drumskih vozila da ide voz, na dva pružna prelaza kod Amerića u Mladenovcu je podignuta i, čini se, ničemu ne služi. Vozači moraju da otvore četvore oči kad prelaze prugu i zbog trave koja je u tom delu viša od krova automobila!\nOVAKAV HOTEL JOŠ NISTE VIDELI Useljeno šest nepoznatih stanara u okrugle sobice na Novom Beogradu\nNajmanji stanovnici Beograda, insekti, nedavno su dobili mesto na kome mogu odahnu - hotel za insekte.\nRadove na izgradnji međunarodnog putničkog pristaništa u Zemunu, gde je danas postavljen prvi šip, obišili su ministarka građevinarstva Zorana Mihajlović i gradonačelnik Beograda Zoran Radojičić, koji su najavili da će Beograd u avgustu dobiti novo pristanište za brodove.\nKako smo iz slabe zime ušli u kišovito proleće, a prema dugoročnoj vremenskoj prognozi očekuje nas toplo i vlažno leto, čini se da prava najezda komaraca tek sledi. Ipak, postoji određena razlika između pojedinih vrsta insekata koji podsećaju na komarce, a to praktično skoro da i nisu.\nBeograd će za godinu i po početi da gradi metro i to je najvažnija činjenica za građane, rekao je danas zamenik gradonačelnika Beograda Goran Vesić.\nPOPLAVE ZBOG DIVLJE GRADNJE Rodić: Čak 85 odsto Borče, Ovče i okoline je nelegalno sagrađen\nZašto je došlo do poplave na levoj obali Dunava? Jednoglasan zaključak nadležnih, ali i stručnjaka, je da postoji više uzroka. Ipak, Goran Rodić iz Građevinske komore Srbije posebno ukazuje na jedan podatak.


Stiže 11 Dota 2 turnira sa nagradom preko milion dolara - Sportklub\nStiže 11 Dota 2 turnira sa nagradom preko milion dolara\neSports Autor:Vladimir Belopavlović2. avg. 201715:06 > 15:37\nValve je najavio 11 Major turnira u sledećoj takmičarskoj sezoni 2017-2018, koji će svaki imati nagradni fond po minimum milion dolara, kao i još 11 Minor turnira, sa nagradnim fondom od $300.000 dolara.\nIzvor: Valve Flickr\nPre samo mesec dana Valve je objavio vest da uvodi velike promene u turnirsku Dota 2 scenu, i da će se fokusirati na Minor i Major turnire, koje će organizovati esport organizacije koje se pokažu kao najpodobnije.\nJuče, dan pre početka TI7 koji će završiti aktuelnu takmičarsku sezonu, Valve je otkrio planove za sledeću, u kojoj nas očekuje pregršt turnira sa nagradnim fondom od bar $14 miliona dolara.\nPrvi turnir nakon TI će biti Minor koji će organizovati StarLadder, a tačna lokacija još uvek nije poznata, mada se može pretpostaviti da će biti u CIS regiji. Turnir će se igrati od 11. do 15. oktobra, a nagradni fond će iznositi $300.000 dolara.\nPored kompanije StarLadder, videćemo još i DreamHack, PGL, Beyond the Summit i mnoge druge, u ulozi organizatora turnira, a biće posebno interesantno videti kako će se BtS snaći, koji su do sada organizovali „kućne“ LAN turnire. Tu je i kineski Perfect World, organizator Shanghai Majora prošle godine, koji se nije baš najsajnije pokazao, ali ovoga puta će imati ozbiljnu šansu za iskupljenje, pošto su im dodeljena čak dva Majora i jedan Minor turnir.\nUz nagradni fond koji ima The International, i 22 dodatna turnira, nema dileme da će Dota 2 još dugo biti esport sa ubedljivo najvećom svotom novca koja se deli kao nagrade, i videćemo kako će to dalje uticati na razvoj scene.\nDota 2Minor i Major turniriThe International


Vandali prostorije Vojvođanske partije u Kikindi ofarbali u žuto | Autonomija\nVandali prostorije Vojvođanske partije u Kikindi ofarbali u žuto\nEtiketiranje političkih neistomišljenIka?\n„Čin ovakvog vandalizma i mržnje podseća nas na progon i etiketiranje političkih neistomišljenIka još za vreme režima Slobodana Miloševića“, navela je Vojvođanska partija u saopštenju za javnost. Dodala je da ih to neće uplašiti da nastave da se bore za promenu ustavnog položaja Vojvodine.\nPolicija je izvršila uviđaj, a incident se desio juče, piše u saopštenju.\nVojvođanska partija nije izašla na jučerašnje vanredne parlamentarne izbore u Srbioji, pošto je ocenila da su izborni zakoni diskriminišući u odnosu na Vojvodinu. Ta stranka je bila pozvala birače da glasaju za Demokratsku stranku.


English 43 Bitef 09\nAfter ten party Enparts O Enpartsu\nMeđunarodna pozorišna konferencija Ćirilov: Moji savremenici u karikaturi Slaviša Savić: Beograd-Grad ideja Specijalni program\n42 Bitef 08\nKRIZA KAPITALA - UMETNOST KRIZE\nPozorište je umetnost koja najbrže reaguje na pojave u društvu. Svet je jedva osvestio da se našao usred ekonomske krize, a pozorište je već počelo da reaguje na pojave koje ga okružuju. Da li će kriza kapitala biti i kriza umetnosti, pitaju se sociolozi, antropolozi, političari, gledaoci, a najviše sami umetnici. Pitaju se i pozorišni umetnici, a odgovor traže u svojoj umetnosti.\nIskustvom ranijih sličnih ekonomskih ili istorijskih kriza učvrstilo se uverenje da pozorište usred krize može da opomene, rastuži, uteši, razveseli, ukaže, zabeleži, osvesti, razgnevi... Može i više nego što misli i svesno hoće. Pozorište doba krize ne mora da bude i vreme krize pozorišta, već umetnost krize.\nBitef će pokušati da uoči pojave umetnosti krize u onim predstavama koje se njome bave ili je odražavaju i ako odgovaraju umetničkom kriterijumu, da ih narednog septembra dovede u Beograd na 43 Bitef 2009. Sve predstave neće moći neposredno da odgovore na temu, ali biće ih dovoljno da ih naša i svetska javnost vidi na jednom mestu, u gradu u kom se još 1967. održava festival koji je najčešće bio odraz svoga vremena u svojoj umetnosti.\nI sam zahvaćen okolnostima u kojima se našao, Bitef će, ako se imaju na umu ograničena sredstva, imati manji broj predstava na repertoaru nego inače, ali će se orijentisati tako da one budu najvišeg kvaliteta u okviru onog novog što se u ovom trenutku dešava u scenskoj umetnosti u svetu i kod nas.\nOvogodišnje izdanje BITEF-a je nastajalo u veoma nepovoljnim društvenim okolnostima. Celokupan selektorski rad tekao je u senci aktuelne ekonomske krize i sve vreme je bio obeležen potpunom neizvesnošću u pogledu broja predstava koje će biti zastupljeni na predstojećem festivalu. S druge strane, „uzbudljivo“ vreme u kojem živimo je poslužilo kao izvor inspiracije, pa je tako nastao ovogodišnji slogan „Kriza kapitala - umetnost krize“ kojim pokušavamo da preispitamo odnos između savremenog pozorišta i društvenih tokova, ali i samu poziciju velikog festivala kao što je Bitef u kontekstu pomenutih društvenih promena.\nBitef je svojom selekcijom pokušao da reaguje na društveni trenutak koji je košmaran za ekonomske analitičare celog sveta, kao i za mnogobrojne građane koji svakoga dana ostaju bez posla, ali očigledno inspirativan za pozorišne umetnike, trenutak u kom se vaskrsli Marksov „Kapital“ ponovo prodaje u rekordnim tiražima, kada se prema njemu snimaju filmovi i štampaju manga stripovi, i ponudio zanimljiv izbor predstava koje se na različite načine bave krizom korporativnog kapitalizma.\nUprkos svim teškoćama, sa zadovoljstvom možemo konstatovati da je konačna selekcija, iako unekoliko sužena u odnosu na ranija izdanja ovog festivala, uspela da zadrži svoj uobičajeno visok profesionalni nivo i ponudi nove i zanimljive informacije o aktuelnim tokovima u savremenom pozorištu.\nOno što je, međutim, ove godine potrebno posebno naglasiti nisu samo odlične predstave koje su uspele da se nađu u selekciji već i nekoliko onih koje, na našu veliku žalost, to nisu. Zbog potpunog uvida u celokupni koncept selekcije koji iz objektivnih razloga nije mogao da bude potpuno realizovan, smatramo da bi ih ovom prilikom trebalo pomenuti.\nSelekcija i slogan kojim je inspirisana bili bi, svakako, još bolje podržani naslovima kao što su „Smrt trgovačkog putnika“ pozorišta Schaubühne am Lehniner Platz u režiji sjajnog Luca Percevala, kao i veoma posebnom i internacionalno sve popularnijom predstavom „Frankenstein Project“ mladog mađarskog reditelja Cornela Mundruczoa.\nUprkos svemu, verujemo da će publika Bitefa i ove godine imati puno razloga da bude zadovoljna, ali i da se ozbiljno zamisli, jer mnogi umetnici čiji ćemo rad moći da vidimo na predstojećem festivalu upravo to očekuju. Nadajmo se samo da rastuća pandemija gripa neće ozbiljnije uticati na ishod sledećeg festivala, osim ako se ne nametne kao nova pozorišna tema.


Antić sa predstavnicima Gasproma o isporukama gasa - Ekonomija - Dnevni list Danas\nPočetna » Ekonomija » Antić sa predstavnicima Gasproma o isporukama gasa\n0Piše: FoNet 24. maja 2018. 17.57\nAleksandar Antić, Foto: RTS\nAntić je rekao da su od početka godina isporuke gasa Srbiji uvećane za šest odsto u odnosu na isti period prošle godine i to je rezultat rasta industrijske proizvodnje u Srbiji.\nImali smo rast brutodomaćeg proizvoda u prvom kvartalu od četiri odsto i očekivanja su da će se taj trend nastaviti, ocenio je Antić.\nOn je dodao da je na sastanku sa rukovodstvom Gaspromnjefta razgovarano o poslovanju Naftner industrije Srbije, koja je zajednička kompanija Srbije i Gaspronjefta.\nKonstatovali smo da NIS beleži dobre rezultate i da je izuzetno značajno što smo usvojili strategiju razvoja NIS. Želimo da nastavimo sa investicionim ciklusom, istakao je Antić.\nSa ruskim kolegama Antić je, kako je naveo, razgovarao i o povećanju kapaciteta podzemnog skladišta gasa Banatski Dvor, a Gasprom je obećao da će u najkraćem roku završiti studiju o tehničkim rešenjima za to pitanje.\nTo skladište ima značaj za ukupnu energetsku bezbednost Srbije, zaključio je Antić.\nAleksandar Antić, gasprom, isporuka gasa, RusijaSankt Peterburg


Dan online - Balkan: EU daje Zapadnom Balkanu 12 milijardi - 2021-04-10\nBalkan POMOĆ IZ BRISELA ZBOG PANDEMIJE KORONA VIRUSA\nZapadni Balkan dobija značajnu pomoć od EU - Foto: PA-EFE-MIKA SCHMIDT/POOL EU daje Zapadnom Balkanu 12 milijardi EU je prije svega pomogla svojim neposrednim susjedima. Oko 12 milijardi eura isplaćeno je kao podrška našim zapadnobalkanskim partnerima i susjedima na istoku i jugu, kako bi im se pomoglo da riješe hitne zdravstvene situacije, ojačaju otpornost svojih zdravstvenih sistema, zadrže zaposlenost i socijalnu zaštitu i pruže podršku ekonomskom oporavku, kaže Varhelji\nEU je tokom 2020. godine sa više od 26 milijardi eura pomogla 130 partnerskih zemalja širom svijeta da se izbore sa posledicama pandemije kovid-19. Od te sume za zemlje Zapadnog Balkana i susjede na jugu i istoku EU je izdvojila 12 milijardi eura, navode u Briselu. Istovremeno, Srbija do ovoga trenutka od EU nije dobila nijednu isporuku vakcina protiv kovid-19 preko evropskog programa za bilateralne donacije i kupovine vakcina. Prva takva isporuka mogla bi da stigne do kraja mjeseca iz Austrije, saznaje Tanjug u Briselu.\n– EU je prije svega pomogla svojim neposrednim susjedima. Oko 12 milijardi eura isplaćeno je kao podrška našim zapadnobalkanskim partnerima i susjedima na istoku i jugu, kako bi im pomogli da se riješe hitne zdravstvene situacije, ojačaju otpornost svojih zdravstvenih sistema, zadrže zaposlenost i socijalnu zaštitu i pruže podršku ekonomskom oporavku – kaže komesar za proširenje Oliver Varheji.\nU saopštenju Evropske komisije navodi se da je u zemlje Zapadnog Balkana tokom 2020. godine iz EU (uključujući Evropsku komisiju i zemlje članice) stiglo više od 11,3 miliona komada zaštitne opreme i medicinske opreme kao što su respiratori, kreveti za intenzivnu njegu, kontejneri za trijažu pacijenata, vozila hitne pomoći i 30.000 manjih medicinskih uređaja.\nHitna evropska podrška Zapadnom Balkanu takođe je obezbijedila više od 80.000 testova za kovid, materijal za kalibraciju još 580.000 testova i 25.000 litara sredstava za dezinfekciju.\nU 2020. godini tim „Evropa“ u saradnji sa SZO podržao je zemlje Zapadnog Balkana u pripremi za kampanju vakcinacije protiv kovida-19 i poboljšanju opšte otpornosti na vanredne zdravstvene situacije.\nU EK dodaju da je i firmama na Zapadnom Balkanu pružena podrška uključivanjem oko 70 lokalnih banaka u regionu u obezbjeđivanje lakšeg pristupa kreditima za privatni sektor.\nPreko Evropske investicione banke EU je obezbijedila i sredstva za dodatne zajmove za investicije javnog sektora i dalje kredite preduzećima, kako bi zaštitila radna mjesta u malim i srednjim preduzećima u regionu, a obezbijeđena je i makrofinansijska pomoć u iznosu od tri milijarde eura za podršku zemljama Zapadnog Balkana kojima je bila potrebna pomoć u balansiranju budžeta zbog povećanih izdvajanja usled krize kovid-19.\nIako je EU jedan od najvećih donatora međunarodnog sistema za isporuku vakcina „Kovaks“, Srbija do ovoga trenutka nije dobila nijednu isporuku vakcina iz programa EU raspodjele vakcina.\nMinistri i predstavnici vlada šest država Zapadnog Balkana podržali su Deklaraciju iz Tirane za pomoć oporavku i rastu održivog turizma u regionu. To je dogovoreno na regionalnoj konferenciji na visokom nivou koja je održana u Tirani, kojom je obilježen završetak projekta Savjeta za regionalnu saradnju (RCC) za razvoj i promociju turizma, koji je finansirala EU.\nDeklaracijom iz Tirane predviđa se pozicioniranje turizma kao ključnog strateškog sektora za regionalni ekonomski oporavak i održivi razvoj, koordinacija otvaranja i nastavka rada lanca snabdijevanja industrije turizma i putovanja, kao i omogućavanje sigurnog i nesmetanog putovanja, navodi se u saopštenju RCC.\n– Turizam je prije pandemije činio 15 odsto ukupnog BDP u regionu i regionalna saradnja ima potencijal da bude neprocjenjiv podstrek oporavku – ocijenila je zamjenik šefa Odjeljenja za regionalnu saradnju i programe za Zapadni Balkan Generalne direkcije Evropske komisije za susjedstvo i pregovore o proširenju Alesandra Vizer i istakla da EU Zapadni Balkan smatra povlašćenim partnerom.\nKremlj ne prati situaciju s Navaljnim\nUskoro milion neplivača\nNove mjere za kontrolu oružja\nUnuka ubila babu\nTemperatura minus 20\nBorisov želi novi mandat\nMakedonski pasoš i za vođu „škaljarskog klana”\nHeroje čuvati od zaborava\nU BiH preminulo 99, u Hrvtaskoj 30 ljudi\nRegion u šoku, majka je tukla šakama po glavi\nTreslo oko Drača i Tirane


Putin: Nema oproštaja i opravdanja za one koji ponovo razmišljaju o agresivnim planovima\nNema oproštaja i opravdanja za one koji sprovode agresivne planove, antisemitizam i rusofobiju, rekao je predsednik Vladimir Putin tokom Parade pobede u čast 76. godišnjice pobede u Drugom svetskom ratu.\n"Rat je doneo toliko nepodnošljivih iskušenja, tugi i suza da je nemoguće to zaboraviti. Nema oproštaja i opravdanja za one koji ponovo razmišljaju o agresivnim planovima. Skoro vek nas deli od događaja kada se u centru Evrope monstruozna nacistička zver drznula i dobila predatorsku snagu. Sve ciničnije su se čule parole o rasnoj i nacionalnoj nadmoći, antisemitizmu i rusofobiji. Sporazumi koji su za cilj imali da zaustave srljanje ka svetskom ratu lako su precrtani“, rekao je Putin.\nMnogo toga iz ideologije nacizma ponovo pokušava da se aktivira u svetu, pojavljuju se „ogranci ostataka kaznenih odreda“, a postoje i pokušaji revidiranja istorije, rekao je Putin.\n"Skoro jedan vek deli nas od događaja kada je u centru Evrope monstruozna nacistička zver postala drska i stekla grabežljivu snagu. Parole rasne i nacionalne superiornosti, antisemitizma i rusofobije zvučale su sve ciničnije", podsetio je predsednik.\n"Istorija zahteva izvlačenje zaključaka i učenje lekcija. Ali, na žalost, mnoge ideologije nacista, oni koji su bili opsednuti zabludnom teorijom svoje isključivosti, ponovo pokušavaju da se stave u službu“, rekao je Putin.\nPrimetio je da danas vidimo "okupljanja neporaženih kaznenih odreda, njihovih sledbenika, pokušaje revodiranja istorije, opravdanja izdajnika i zločinaca, na čijim je rukama krv stotina hiljada mirnih ljudi".\n„Naši ljudi previše dobro znaju kuda ovo vodi“, rekao je predsednik.\nRusija dosledno brani međunarodno pravo, čvrsto će braniti svoje nacionalne interese i bezbednost ljudi, rekao je predsednik Vladimir Putin.


- Puna sam poštovanja prema naporima koje su zemlje Centralne i Istočne Evrope sprovele i koje sprovode u cilju ulaska u EU, Šengenu i evrozonu. Moj stav je da to mora biti nagrađeno čim ispune kriterijume - poručila je Fon der Lajen.\nNajviše zamerki odnosilo se na nepoštovanje demokratskih procedura prilikom imenovanja nemačke ministarke odbrane, na nejednakost u političkom pristupu zemljama istoka i zapada Evrope, ali i ekonomskom razvoju severa i juga kontinenta. Ursuli fon der Lajen je zamereno i njeno snažno zalaganje za formiranje evropske vojske, a na štetu saradnje sa SAD i NATO.\nPoslanici iz Hrvatske, Bugarske i Litvanije zatražili su od kandidatkinje za buduću predsednicu Evropske komisije da iznese svoje pozicije povodom pitanja politike proširenja na Zapadni Balkan, ali i na zemlje istočnog partnerstva. Fon der Lajen je upitana i da li planira da u svojoj Komisiji zadrži poziciju komesara za proširenje, ali ona na to nije odgovorila.\nGovoreći u ime Evropske narodne partije, lider konzervativaca Manfred Veber pozvao je ostale političke grupe da podre kandiaturu fon der Lajen za predsednicu Evropske komisije naglasvii da je EU potrebna stabilnost.\nSpremnost socijaldemokrata, ili bar većeg dela grupe S&D u Evropskom parlamentu da glasaju za Ursulu fon der Lajen ogleda se i u tome to ta grupa "ne želi institucionalnu krizu" u EU do koje bi došlo odbijanjem paketa imenovanja koje je predložio Evropski savet.\nGrupa Zelenih u Evropkom parlametu ponovila je stav da neće podrati fon der Lajen uprkos činjenici da se obavezala na snanu borbu protiv klimatskih promena. Zeleni kažu da nisu ubeđeni da je fon der Lajen spremna da u odgovarajućoj meri preusmeri Evropu u kritičnim oblastima kao to su ekologija, socijalna pravda i migracije.\nTajno glasanje o kandidaturi Ursule fon der Lajen odraće se večeras u 18 časova u Evropskom parlamentu u Strazburu.\nUkoliko der Lajen dobije većinu od 751 poslanika odmah se kreće u formiranje nove Evropske komisije koja bi sa njom na čelu trebalo da stupi na dužnost 1. novembra.


Drugi put uzastupno, a četvrti u svojoj istoriji, rukometaši Vojvodine osvojili su nacionalni Kup Srbije. Izabranici Borisa Rojevića su u finalu...\nRukometaši novosadske Vojvodine i pančevačkog Dinama plasirali su se u finale Kupa porf. dr Branislav Pokrajac za sezonu 2919/2020.Dinamo je u...\nUtakmice Final 4 Kupa koje smo očekivali 26. i 27. marta, pomerene su zbog pandemije za vikend koji je pred nama. Grad Zrenjanin u Kristalnoj...\nPobeda Morave protiv Jugovića – Crvenka u ARKUS ligi!\nDrama u Velikoj Plani, u nedelju uveče, pripala je rukometašima Morave! Domaćin je na neverovatan način bio bolji od Jugovića iz Kaća i tako...\nSPD Radnički Kragujevac – novi učesnik ARKUS lige\nPobedom u baraž utakmici, region istok-zapad, rukometaši Radničkog iz Kragujevca obezbedili su ulazak u elitno rukometno takmičenje u Srbiji....\nVikend nam je doneo čak tri utakmice gde su srpski klubovi odmerili snage sa klubovima u EHF takmičenjima.Juče, u prvoj utakmici 2. kola EHF kupa Vojvodina je ugostila španskog Ademar Leona. Pred oko 1000 navijača ekipa Borisa Rojevića ni...


Ipak, Radan Ilić naglašava da on nije “javni funkcioner”, odnosno da nema prepreka da vodi i Radnički.\nČinjenicu da pomoćnik gradonačelnika nije javna funkcija Ivan Ninić, izvršni direktor Centra za vladavinu prava, vidi kao “perfidno izigravanje zakona”.\nIako je njegov pomoćnik na čelu kluba koji iz gradskog budžeta redovno dobija najveći deo novca gradonačelnik Niša Zoran Perišić smatra da se Radničkom “svakako mora naći način da se pomogne, bez obzira na to ko je u rukovodstvu”.\nPored para koje su Radničkom otišle iz budžeta Grada, kazuju podaci Uprave za trezor, tokom 2014. i 2015. godine sa računa takozvanog “indirektnog budžetskog korisnika”, Turističke organizacije Niša, fudbalskom klubu sa Čaira je uplaćeno 11,2 miliona dinara.\nPredsednik Odbojkaškog kluba Niš Dejan Jovanović, koji je i aktuelni šef odborničke grupe SNS u Skupštini grada i predsednik skupštinskog Odbora za imenovanja, kaže da će do promena u upravi tog kluba doći “vrlo brzo”, tvrdeći da se za to čekao završetak sezone, koji je bio krajem marta.\nOd ovih 6 klubova, koji dobijaju najviše para iz budžeta, jedino u Upravnom odboru Naise trenutno nema javnih funkcionera. Tačnije, tamo se nalaziDragoslav Pavlović, šef kabineta direktora ogranka “EPS Distribucije”, koji po zakonu – nije javna funkcija.\nNaime, po takozvanom “Autentičnom tumačenju” Zakona o Agenciji za borbu protiv korupcije, kojim je decembra 2013. godine redefinisan pojam “javnog funkcionera”, više u tu kategoriju ne spadaju oni koji obavljaju funkcije u firmama i institucijama čiji osnivač nije direktno Država, odnosno takozvane “ćerke firme”.\nVlasnik “EPS Distribucije” je “Elektroprivreda Srbije” (EPS), pa samim tim zaposleni u toj firmi nisu javni funkcioneri.\nNeposredno nakon što su poslanici vladajuće većine okupljene oko SNS izglasali pomenute “izmene”, Transparentnost Srbija je ukazala na manjkavosti upravo u tom delu zakona. Ipak, javnih reakcija nije bilo.\nI dok je prilično jasno “šta su” javni funkcioneri, jer je to definisano Zakonom o Agenciji za borbu protiv korupcije, veliki problem u primeni Zakona o sportu je nepostojanje bilo kakvog registra političkih funkcionera – pa se ne zna “ko su” oni.\nNijedan zakon ne definiše šta je uopšte “politički funkcioner”, dok na sajtovima političkih partija je nemoguće pronaći čak i imena članova gradskih i opštinskih odbora.\nGradonačelnik Niša Zoran Perišić smatra da „zakon mora da se poštuje“, ali da “Grad nema izvršnu kontrolu nad klubovima”.\nIpak, Savet za borbu protiv korupcije naglašava da “Javna preduzeća imaju dominantan položaj na tržištu i ne postoji objektivna potreba za medijskom promocijom njihovog poslovanje kroz finansiranje sportskih aktivnosti”, pa se postavlja pitanje svrhe ovih donacija.\nOva priča je nastala u okviru projekta “O čemu Srbija ćuti?” Slavko Ćuruvija fondacije, koji se realizuje uz podršku Balkanskog fonda za demokratiju Nemačkog Maršalovog fonda Sjedinjenih Američkih Država. Stavovi izneseni u članku ne odražavaju nužno stavove ovih organizacija.


U okviru prve ovogodišnje prolećne akcije posete starim licima, volonteri Osnovne organizacije Crvenog krsta Mužlja podelili su nekoliko paketa namirnica meštanima treće dobi. Poseta je realizovana uz podršku Odbora za socijalna pitanja Saveta Mesne zajednice i Crvenog krsta Zrenjanin.\nPredsednik OO Crvenog krsta u Mužlji, Karolj Salma je nakon današnjeg obilaska domaćinstava istakao da su u nastavku akcija koje su započete pre tri godine, uspeli da posete oko 60 meštana, koji žive sami ili su veoma bolesni, a od male penzije i nakon plaćanja računa, jedva da imaju sredstava da kupe osnovne namirnice.\nU saradnji sa Udruženjem starosnih i invalidskih penzionera, volonteri i članovi ove humanitarne organizacije će u utorak, 26. marta u periodu od 9h do 11 časova, u prostorijama Doma penzionera (dvorište nekadašnje „Piroš Čizme”), organizovati prolećnu humanitarnu akciju u vidu podele obuće i odeće za socijalno ugrožena i stara lica.\nCilj ovih dobrih dela jeste da se pomogne onim meštanima, koji žive u veoma teškim uslovima, starim i bolesnim licima, ali i onim višečlanim porodicama i deci, čiji su roditelji nezaposleni ili rade u okviru sezonskih poslova.\nTagovi:crveni krst mužlja, crveni krst zrenjanin, muzlja, poseta starih lica, zrenjanin


Čakrabarti: “Srbija je jedan od lidera u privlačenju stranih investicija” – Naši u svetu\nObjavljeno 24/02/20 u 18:00\nSrbija je jedan od lidera u privlačenju stranih investicija i EBRD planira, zbog dobre makroekonomske situacije i sprovedenih reformi, da još više investira u Srbiji, izjavio je danas direktor Evropske banke za obnovu i razvoj Suma Čakrabarti.\n“EBRD je investirao prošle godine u Srbiji više od 400 miliona evra, što je bila rekordna godina i nadamo se da ćemo još više investirati u 2020”, rekao je za Tanjug Čakrabarti, koji učestvuje na Samit o Zapadnom Balkanu u Londonu.\nUpitan koje su procene EBRD za prviredni rast Srbije u 2020. godini, Čakrabarti je rekao da trenutno ne raspolaže tim podacima, ali da Srbiji po tom pitanju ide veoma dobro.\n“Vidimo da je makroekonomska situcija pod dobrom kontrolom. Ipak, privredni rast nije tako brzo koliko bih ja to želeo za Srbiju ili koliko bi vlada to volela. Ali, urađen je veoma dobar posao na sprovođenju reformi koje će stimulisati prviredni rast”, naveo je čelnik EBRD.\nTakođe, ističe da investicije dolaze u Srbiju sa dosta različitih strana i da je Srbija zbog toga jedan od lidera u privlačenju stranih investicija.\nNa pitanje da li su zadovoljni reformama u Srbiji i na kojim oblastima još treba poraditi, Čakrabarti kaže da je EBRD naročito zainteresovan za reforme u dve velike oblasti, a to su zelena ekonomija, kao i reforma državnih preduzeća i privatizacija.\nČakrabarti navodi da su potrebna ekološki održiva rešenja u gradovima i da EBRD zato pripremaju akcione planove za koncept zelenih gradova za Beograd, Novi Sad, Pančevo i druge.\nTo će gradove učiniti pogodnijim mestima za život, naglasio je on.\nDruga oblast se odnosi na reformu državna preduzeća gde EBRD očekuje da vidi dalji napredak, kao i privatizaciju.\nNapominje da su mnogi investitori zainteresovani za privatizaciju državnih preduzeća u Srbiji, kao i da EBRD tu može da pomogne i čak da investira u njih i pre privatizacije.


21. aprila 2021. - Leutar.net\nDan: 21. aprila 2021.\nEVO KAKO ĆE IZGLEDATI : Kompleks Aerodroma Trebinje imaće 282 ha i helidrom – Raspisan tender\n21. aprila 2021. LEUTAR 0\nPreduzeće Aerodromi Srbije raspisalo je tender za izradu planske i projektno-tehničke dokumentacije za gradnju Aerodroma Trebinje. Prema projektnom zadatku, lokacija planiranog Aerodroma Trebinje je oko 14 km zapadno od centra […]\nPredsjedavajući Predsjedništva Bosne i Hercegovine Milorad Dodik vakcinisao se protiv koronavirusa u Univerzitetskom kliničkom centru u Banja Luci, ruskom vakcinom Sputnjik V. Podsjećamo, Dodik se krajem prošle godine zarazio virusom […]\nDačič o Palminim “tajnim žurkama”: “Nisam učestvovao. Maloletnice bile prisutne samo u kulturnim manifestacijama…”\nPredsjednik Skupštine Srbije Ivica Dačić izjavio je danas povodom navoda da je bio jedan od učesnika “tajnih žurki” u Jagodini da je on uvek pod prismotrom policije, pa je svaki […]\nNebojša Vukanović, poslanik u Narodnoj skupštini Republike Srpske, rekao je da priče o mirnom razduženju i ratu služe za skretanje pažnje sa afera. „Krajnje je vrijeme da političko smeće iz […]\n„Ko planira NAPAD NA VUKANOVIĆA“ Šešić pozvao institucije na hitnu reakciju\nPoslanik SDS u Narodnoj skupštini Republike Srpske Davor Šešić pozvao je danas institucije RS da reaguju i zaštite bezbjednost poslanika Nebojše Vukanovića. On je upitao zašto nadležne institucije nisu ništa […]


NOV ZAKON USVOJEN U SKUPŠTINI -TV PREPLATA NIKAD SKUPLjA - EVO KOLI ĆE TE IZDVAJATI ZA RTS SERVIS OD NOVE GODINE\nHRVATSKA OBELELA - SNEG STIŽE I U SRBIJU\nGrupi radnika iz Srbije koji su izvodili građevinske radove u ekskluzivnom letovalištu Zlatni zaliv u gradu Anapi kod Sočija u Rusiji 2013. izgubio se svaki trag, a veruje se da su ubijeni i da iza toga stoji ruski mafijaš Sergej Zirinov\nGrupa radnika iz Srbije koji su izvodili građevinske radove u ekskluzivnom letovalištu Zlatni zaliv u gradu Anapi, severno od Sočija u Rusiji, misteriozno je nestala 2013. godine, a veruje se da su ubijeni i zabetonirani u temelj hotela „Jaht klub“.\nKako prenosi ruski portal MZK1, srpski radnici koji su gradili akva-park, jahting klub i hotel bili su prisiljeni da besplatno izgrade i zgradu regionalnog suda u tom gradu, a kad su to odbili, bili su uznemiravani i na kraju su nestali, a njihova tela nikad nisu pronađena.\nRuski mediji tvrde da je istragom utvrđeno da su srpski radnici ubijeni i zabetonirani u temelj jahting kluba, ali je, pošto bi za pribavljanje tih dokaza bilo potrebno srušiti višespratni luksuzni hotel, ceo slučaj obustavljen. Proveravaju se i indicije da su radnici živi zabetonirani!\nOdgovornost za smrt srpskih građevinaca ruski mediji pripisuju tajkunu Sergeju Zirinovu, članu ruske mafije i bivšem poslaniku skupštine Krasnodarske oblasti, za koga su nestali Srbi gradili luksuzni kompleks Zlatni zaliv.\nRuski mediji navode da su srpski radnici pripadali firmi „Putevi“. Kurir je pokušao najpre da informacije proveri u „Putevima Užice“, koji su svojevremeno izvodili radove u Sočiju, ali u toj firmi nisu bili voljni da odgovaraju na pitanja novinara. Sekretarica nam je rekla da je direktor Leko Korićanac na gradilištu i da će nam se javiti kad se vrati u kancelariju, ali poziva nije bilo. Na kasnije pozive novinara Kurira niko u Korićančevoj kancelariji nije odgovarao.\nProjekat Zlatni Zaliv gde su više desetina srpskih radnika živi zabetonirani\nDirektor „Puteva Srbije“ Zoran Drobnjak kaže da ta firma nema apsolutno nikakve veze sa izvođenjem radova u gradu Anapi i nestankom srpskih radnika.\n- Ništa o tome ne znam, niti to ima ikakve veze s „Putevima Srbije“ - rekao je kratko Drobnjak.\nS druge strane, Goran Rodić iz Građevinske komore Srbije kaže da za njega „slučaj Zlatni zaliv“ iz 2013. nije tajna, ali da on nije jedini jer se ubistva i eksploatacija srpskih građevinskih radnika u Rusiji godinama dešavaju.\n- Te firme čiji su vlasnici Srbi realizuju godišnje poslove vredne preko milijardu evra. Problem je što srpske radnike na crno angažuju razni mešetari, pa srpska ambasada i konzulat nemaju nikakve informacije o njima. Postoje ovde brojne prijave eksploatisanih radnika protiv određenih osoba, ali dok god neko od njih ne bude odgovarao za to što radi, ovi problemi neće prestati - ističe Rodić.\nPreduzeća „Ratko Mitrović“ i „Komgrap“ su u stečaju, pa nismo mogli da saznamo koji njihovi bivši radnici su nestali tokom izgradnje Zlatnog zaliva.\nRođen: 26. oktobar 1974. u Anapi\nBrak: oženjen, supruga Nica Aleksandrovna\nDeca: sin i dve ćerke\nObrazovanje: doktor ekonomskih nauka\n- Sa 11 godina takmičio se u boksu\n- 1996. diplomirao na Ekonomskom fakultetu, a 2006. i doktorirao\n- 1997, posle ubistva njegovog ujaka Nikolaja Ispirijana, nasleđuje lanac restorana\n- Tokom prvih pet godina preduzetničke aktivnosti izgradio je vodeni park Zlatni zaliv, stazu Formule 1, mrežu kafića i restorana i „Grand hotel Valentina“ sa pet zvezdica\n- 2002. sa 28 godina izabran za poslanika iz Ujedinjene Rusije u zakonodavnu skupštinu Krasnodarske oblasti\n- 2013. uhapšen pod sumnjom za pokušaj ubistva\n- Optužen za razbojništvo i ubistvo više osoba, među kojima i direktora sanatorijuma „Mali zaliv“ Vitalija Sadovnicija i njegove supruge\n- Osuđen na 22 godine zatvora\nIzvor Kurir / Portal EZO SVET\nUZ KAFICU - SA ESTRADNOM FOLK ZVEZDOM ANICOM MILENKOVIĆ\nCENE GORIVA NA PUMPAMA MUNjEVITI RASTU - ŠTRAJK VOZAČA SRBIJE JE VEĆ NAJAVLJEN\nUZ KAFICU SA - SA SJAJNIM ESTRADNIM UMETICIMA ZORAN ŠUMADINAC I CARA MIMI


Za rekonstrukciju puteva u RS 300 miliona evra – ASinfo Portal\nBANJALUKA – Nenad Nešić, vršilac dužnosti direktora Javnog preduzeća ”Putevi Republike Srpske” d.o.o. Banjaluka potpisao je danas sa predstavnicima kompanije ‘China Railway 14th Bureau Group Co.’ LTD (CRCC14) iz Kine Memorandum o razumjevanju, za šta je predviđeno 300 miliona evra.\nZa ovaj projekat planirana su ukupna finansijska sredstva u iznosu od 300 miliona evra na bazi kreditnog zaduženja sa rokom otplate od 15 godina i povoljnom kamatnom stopom, uz grejs period od tri godine.\nCilj potpisivanja Memoranduma je da se radi na razmjeni informacija i definišu principi poslovne saradnje koji se odnose na projektovanje, izgradnju i finansiranje ”Projekta rekonstrukcije i rehabilitacije putne mreže u Republici Srpskoj”.\nNa sastanku je dogovoreno da se u narednom periodu okončaju sve aktivnosti predviđene Memorandumom o razumjevanju, kako bi se stvorili uslovi da se 15. aprila naredne godine u Kini potpiše Ugovor kojim će započeti realizacija ”Projekta rekonstrukcije i rehabilitacije putne mreže u Republici Srpskoj”.


Adil pobedio na "Grand Festivalu"\nNa ovogodišnjem "Grand Festivalu", takmičenju pevača narodne muzike, koje se tradicionalno održava svake godine na Televiziji Pink, pobedio je pevač Adil sa pesmom "Laku noć". Drugo mesto pripalo je Dejanu Matiću za pesmu "Ne zameri".\nNajveća borba vodila se oko pesama dvojice pevača, pesme "Ne zameri" Dejana Matića i Adilove pesme "Laku Noć".\nU samoj završnici Adil je osvojio više glasova i tako postao pobednik takmičenja.\nPobedniku "Grand Festivala" Adilu pripala je i novčana nagrada od 20.000 evra , a Dejan drugoplasiranom Matiću 10.000 evra.


Vatreno krštenje srpske premijerke / Srbija / zone / home page - Osservatorio Balcani e Caucaso Transeuropa\nVatreno krštenje srpske premijerke\nČepurin i Brnabić (foto Beta )\nAna Brnabić je na samom početku mandata Briselu i Vašingtonu poslala jasan signal da nova srpska vlada ostaje na ranije utvrdjenim pozicijama, da neće biti zaokreta ka Rusiji i da se, čak, može očekivati snažnije približavanje Briselu. Teško da je to uradila bez saglasnosti predsednika Aleksandra Vučića\n11.07.2017. - Dragan Janjić Beograd\nUkoliko Srbija bude morala da bira, izabraće Evropsku uniju (EU) a ne Rusiju - ova izjava Blumbergu je srpsku premijerku Anu Brnabić definitivno "lansirala" na političku scenu kao potencijalno važnog aktera. O njoj se do sada mahom govorili kao prvoj ženi (a uz to i deklarisanoj pripadnici LGBT populacije) na premijerskom mestu u Srbiji i kao osobi koja će ispunjavati volju predsednika Srbije Aleksandra Vučića. U ovo poslednje ne treba sumnjati, ali je sada jasno da će delovati prilično odlučno i čvrsto.\nSve su svemu, Ana Brnabić je na samom početku mandata, verovatno uz saglasnost Vučića, Briselu i Vašingtonu poslala jak signal da nova srpska vlada ostaje na ranije utvrdjenim pozicijama, da neće biti zaokreta ka Rusiji i da se, čak, može očekivati snažnije približavanje Briselu. Osim toga, pokazalo se da predsednik i premijer Srbije, za razliku od vremena kada je na predsedničkoj funkciji bio Tomislav Nikolić, sada o EU govore istim ili sličnim glasom.\nNakon ove izjave padaju u vodu nagadjanja da bi u novoj vladi Ana Brnabić mogla da se bavi ekonomskim pitanjima, dok bi politička pitanja bila u nadležnosti prvog potpredsednika vlade Ivice Dačića. Ako se ima u vidu da je ona na premijersko mesto došla voljom predsednika Vučića, jasno je da izjava o davanju prednosti EU u odnosu na Rusiju pokazuje da Dačić ipak neće biti taj koji vodi "politički deo" vlade i da Vučić zadržava punu kontrolu nadključnim političkim i ekonomskim poslovima.\nDačić je lider Socijalističke partije Srbije (SPS), ključnog koalicionog partnera Srpske napredne stranke (SNS) u vladajućem bloku. On i njegova stranka imaju jake veze sa Moskvom, uživaju naklonost Rusije i u novoj vladi su dobili dva ministarska mesta više nego što su imali u pprethodnoj. Iz toga, kao i iz činjenice da je u vladu ušao Moskvi veoma blizak biznismen Nenad Popović, izvlačio se zaključak da je u novoj vladi ojačala proruska struja.\nDavanje prioriteta EU u odnosu na Rusiju u srpskoj politici, zapravo, nije ništa novo. Jer, već godinama srpske vlade se drže stava da im je ulazak u EU osnovni cilj na spoljnopolitičkom planu, što samo po sebi znači da je Srbija već napravila izbor. Ali, srpski političari su do sada izbegavali da pomenu situaciju u kojoj bi Beograd morao da se opredeljuje tako što bi birao izmedju Rusije i EU. Premijerka je to sada učinila, reč je izgovorena i naširoko komentarisana i ne može više da se vrati.\nU prvi mah se očekivalo da će Ana Brnabić ili neko iz Vučićevog okruženja da demantuje autentičnost navoda iz intervjua Blumbergu, uz već uobičajena objašnjenja o stavu istrgnutom iz konteksta. Ali, to se nije dogodilo. Ministarka za evropske integracije Aleksandra Joksimović (SNS) je rekla da ne vidi ništa čudno u izjavi Ane Bnabić i da se tome što je rekla pridaje isuviše velika pažnja. Vučić takodje nije striktno osporio izjavu, a iz redova Dačićeve SPS stižu sporadična gundjanja.\nŠta Moskva misli o celom slučaju pokazao je proruski portal Sputnjik istog dana kad je objavljena sporna izjava Ane Brnabić. Portal je pozvao Vučića da se odredi prema toj izjavi a od srpskih vlasti je zatraženo da jasno kažu da li će uvoditi sankcije Rusiji. U prvi mah zvanični stav je znatno blaži i iznela ga je portparolka Ministarstva inostranih poslova Marija Zaharova koja je rekla da nije dobro da se, kada je reč odnosima Rusije i Srbije, Srbija dovodi u situaciju da mora da pravi izbor.\nOva izbalansirana izjava delovala je umirujuće, ali je bila na snazi veoma kratko. Već sutradan Zaharova je saopštila da je Ana Brnabić, koja se odmah po objavljivanju spornog intervjua Blumbergu sastala sa ruskim ambasadorom u Beogradu Aleksandrom Čepurinom, tom prilikom predala stenograme intervjua. Takodje je rekla da stenogrami pokazuju da Ana Brnabić nije citirana na odgovarajući način. Saopštenje o predavanju stenograma intervjua je prilično neprijatno po Beograd, ali iz vladajućih krugova nije bilo gotovo nikakvih reakcija.\nVučić je dan nakon saopštenja Zaharove razgovarao sa novinarima i rekao da nista ne zna o stenogramu, ali da zna šta premijerka misli i radi i da ima njegovo puno poverenje. Predsednik Srbije je izbegao da kaže da li je sporna izjava Ane Brnabić pogrešno citirana ili izvučena iz konteksta, a to nisu učinili ni premijerka ni drugi funkcioneri SNS-a. Tako je, na kraju, ostalo da o demantiju izričito govori samo Moskva, pozivajući se na sastanak premijerke sa ruskim ambasadorom Čepurinom.\nSrbija, dakle, nije zvanično i izričito demantovala navode premijerke, pa je ostalo još da se definiše kada nastupa trenutak u kome bi morala da se opredeli izmedju EU i Moskve. Objektivno gledano, to i nije hipotetičko pitanje jer je teško očekivati da bi EU mogla da primi Srbiju u svoje članstvo bez potpunog prihvatanja njene spoljne politike, što uključuje i neki oblik sankcija prema Rusiji. Dakle, trenutak "ili ili" bi, u krajnjem ishodu, mogao da nastupi onog dana kada bude donošena odluka o ulasku Srbije u EU.\nDo tada će proći godine, a možda i decenije, ali Vučiću je očigledno bilo veoma važno da već sada jasno stavi do znanja u kom se pravcu kreće i da odagna svaku sumnju u mogućnost da nova vlada počne osetnije da se približava Rusiji. To će u Briselu, ali i u Vašingtonu, svakako biti dočekano kao dobar i ohrabrujući signal, ali nikakve "brze pruge" za ulazak Srbije u EU neće biti. Toga su svesne i vlasti u Beogradu koje prevashodno žele da poprave i učvrste pozicije i pokažu svoje definitivno opredeljenje.\nU svemu tome Vučić, bar za sada, nema ozbiljniji politički rizik. Izjavu je dala premijerka Brnabić a ne on, pa je bilo prostora da se stvar popravi tako što bi ona bila kritikovana. Ali, otpori nisu bili naročito jaki, pa izričiti demanti ni nije bio potreban. Srpski predsednik sada mirno može da planira neki sledeći sličan korak, s pravom očekujući da ne neće naići ne veći opor na domaćoj političkoj sceni. Njega verovatno mnogo više brinu mogući potezi Rusije, od čije nafte i gasa zavisi srpska privreda, ali ni tu ne očekuje dramatične rezove.\nNacionalistički orijentisana opozicija je "na nož" dočekala izjavu Brnabićeve, jasno pokazjujći naklonost ka Rusiji, dok su proevropske orijentisane strane stavile do znanja da su skeptične i da smatraju da premijerkina izjava ne donosi ništa naročito novo, oštro osudjujući odnošenje stenograma intervjua ruskom ambasadoru. Ni jedni ni drugi za sada ne mogu ozbiljnije da ugroze pozicije Vučića, s tim što proevropska opozicija zapravo i nema ozbiljnijih razloga da kritikuje konkretnu izjavu jer je jasno da ona, makar formalno, učvršćuje proevropski kurs.


Sirija uputila apel u UN nakon napada terorista na Alep - 05.06.2016, Sputnik Srbija\nMinistarstvo spoljnih poslova Sirije uputilo je apel Ujedinjenim nacijama u vezi sa napadima terorista na grad Alep od 3. juna. 05.06.2016, Sputnik Srbija\n20:30 05.06.2016 (Osveženo: 18:58 05.08.2021)\nMinistarstvo spoljnih poslova Sirije uputilo je apel Ujedinjenim nacijama u vezi sa napadima terorista na grad Alep od 3. juna.\nTeroristi ubili 270 civila\n„Odbijanje SAD, Francuske, Britanije i Ukrajine u Savetu bezbednosti UN da stavi Ahrar el šam i Džajš el islam na listu terorističkih organizacija dokazuje da ove zemlje nastavljaju sa svojom politikom dvostrukih standarda u borbi protiv terorizma i pokazuje njihov neodgovorni stav prema ovom pitanju“, navodi se u dokumentu.\nDanas su terorističke grupe Nusra front i Ahrar el šam nastavile da granatiraju kurdsku četvrt Šejh Maksud na severu Alepa.\n„Ovi napadi predstavljaju još jednu epizodu sistemskih terorističkih napada, čijim se planiranjem bavi turski režim, a realizacijom grupe ’umerene opozicije‘ u koordinaciji sa Nusra frontom i drugim teroristima“, navodi se u tekstu apela sirijskog ministarstva.\nRanije je ruski Centar za pomirenje sukobljenih strana na teritoriji Sirije javio da je od posledica granatiranja u poslednja 24 časa poginulo 270 civila, a da je nekoliko stotina ranjeno.\nU saopštenju se napominje se da su teroristi Nusra fronta iskoristili režim prekida ratnih dejstava i činjenicu da se njihove jedinice nalaze u istim oblastima kao i jedinice „umerene opozicije“, grupisali snage i obnovili zalihe oružja.


Narednih 90 minuta biće presudni za sudbinu katedrale Notr Dam, koju je večeras zahvatio veliki požar, saopštila je vatrogasna služba u Parizu. Poslednja vest je, ipak, ohrabrujuća - AFP prenosi izjavu neimenovanog pariskog zvaničnika, koji kaže da je glavna struktura katedrale "sačuvana i očuvana".\nPortparol pariske vatrogasne jedinice izjavio je za Rojters da je sledećih sat i po "presudno" kako bi se utvrdilo da li se požar može lokalizovati.\nKako prenose mediji, dva tornja su sačuvana, ali je u naporima da se obuzda plamen teže povređen najmanje jedan vatrogasac.\nStotine vatrogasaca su na licu mesta i čine sve sve što je u njihovoj moći kako bi se "užasna vatra" stavila pod kontrolu.\n"Koriste se sva sredstva, osim aviona, koji bi puštanjem vode iz vazduha mogli da dovedu do rušenja čitave strukture katedrale", objasnio je on.\nGeneralni komandant vatrogasne brigade Žan Klod Gale izjavio je da postoji opasnost rušenja velikog zvona.\n"Ako veliko zvono padne, katedrala će se srušiti, a unutra su vatrogasci. Moramo da dobijemo ovu bitku i zaustavimo širenje plamena. Najefikasnija akcija je iznutra. Nismo sigurni da li ćemo moći da zaustavimo širenje vatre na Severni toranj", rekao je Gale.\nZamenik ministra unutrašnjih poslova Francuske poručio je da "nema garancija" da će Notr Dam biti spasen.\nPrethodno je predsednik SAD Donald Tramp izjavio da bi za gašenje požara trebalo da se koriste avioni.\n"Možda bi specijalizovane letelice trebalo biti angažovane na gašenju. Moraju delovati brzo", napisao je Tramp na društvenoj mreži "Tviter".\nPočinje suđenje grupi žena za neuspeli terroristički napad na NOTR DAM\nTAKMIČE SE KO ĆE DATI VIŠE Francuski milijarder izdvojio 100 miliona evra za obnovu Notr Dama


Brnabić: Priština diskriminiše sve što je srpsko - Politika - Dnevni list Danas\nPočetna » Politika » Brnabić: Priština diskriminiše sve što je srpsko\nPremijerka Ana Brnabić istakla je u Beču da Priština taksama suprotnim CEFTA sporazumu diskriminiše sve što je srpsko, prenosi RTS.\n1Piše: RTS 19. novembra 2018. 11.51\nKako navode premijerka je, na konferenciji za novinare, posle radnog doručka predsedavajućeg EU, austrijskog kancelara Sebastijana Kurca sa premijerima Zapadnog Balkana, ukazala da je Srbija okrenuta budućnosti, ali nažalost se region svako malo vraća unazad.\nTo je, kako je istakla, posebno vidljivo poslednje dve sedmice i ukazala da je Priština prekršila CEFTA sporazum povećanjem taksi za robu iz centralne Srbije.\n„To nije u skladu sa CEFTA, i predstavlja jasnu diskriminaciju svega što je srpsko. Nadamo se u budućnosti da ćemo biti u stanju da implementiramo ovaj sporazum, što će omogućiti nastavak razgovora o onome što možemo zajedno postići“, objasnila je ona.\nPremijerka je zahvalila se kancelaru na tome što je Austrija proširenje EU držala visoko na listi prioriteta, i izrazila nadu u dalje otvaranja poglavlja, što je, kako je kako je istakla, važan signal za građane Srbije.\nSrbija posvećena evropskoj integarciji, reformama, rekla je Brnabić, kao i regionalnoj saradnji, što su i ključni prioriteti naše zemlje, a ne samo zbog etapa na put ka EU.\nRTS prenosi i da je predsednik vlade privremenih institucija u Prištini Ramuš Haradinaj, koji je na konferenciji govorio posle srpske premijerke, ustvrdio je da je potez Prištine suprotan CEFTI usledio zbog navodnog dugogodišnjeg nejednakog tretmana robe sa Kosova u Srbiji i u Bosni i Hercegovini.\n„Nijedan proizvod sa Kosova nije mogao da ide u Srbiju i BiH bez finansijskih prepreka. S druge strane imamo dobru saradnju sa drugim zemlajma, sa kojima nemamo tarifne prepreke. Spremni smo na jačanje odnosa sa svim susedima“, rekao je Haradinaj prenosi RTS i Dodaje da se premijer Kosova osvrnuo na viznu liberalizaciju sa EU, dodajući da je Priština spremna na to, ali da danas u Evropi ne postoji spremnsot da se o tome odluči.\nPriština je, prema njegovim rečima, ispunila sve potrebne uslove i rekao da ima „pun kapacitet“ za sprovođenje vizne liberalizacije, a albanski premijer Edi Rama je podržao zahtev Prištine.\n„Nadam se da će vizna liberalizacija sa Kosovom uslediti barem nakon izbora za Evropski parlament“, rekao je Rama.\n„EU ne bi bila potpuna bez Zapadnog Balkana“\nDomaćin skupa, austrijski kancelar Kurc rekao je da je danas sa premijerima Zapadnog balkana razgovarao o evropskoj integraciji regiona, kao i saradnji unutar regiona.\nOn je istakao da je Austrija snažan partne regionu na putu ka EU, i da je stav Beča da EU ne bi bila potpuna bez Zapadnog Balkana.\n„Znamo da je stabilnost Evrope povezana sa bezbednošsću i stabilnosti u vašem regionu. Zato je jako važno da sve zemlje Zapadnog Balkana idu putem ka EU“, poručio je Kurc.\nEvropski komesar Johanes Han kazao je da je širenje EU jedan od tr ključna prioriteta predsedavanaj Austrije EU, što je bilo jako bitno.\nIstovremeno je ukazao da je bitno da se Zapadni Balkan integriše u zajedničko tržište, za šta je važno „ukinuti sve barijere, formalne i neformalne“.\nPovezivanje regiona, prema njegovim rečima je, od velikog značaja za region, posebno u energetskom sektoru.\n„Bitno je da se poveća obim trgovinske saradnje unutar regiona. Od 2016. do 2017. imali smo blag rast koji je obećavajući trend. U poslednjih deset godina udvostručena je trgovina regiona sa EU“, objasnio je Han ukazujući da to pokazuje koji potencijal ima region.\nIstakao je da je bitno da svih šest zemalja regiona imaju evropsku perspektivu, dodajući da je to proces na osnovu zasluga.\nTo znači da neće svi zajedno moći pristupiti, ali je bitno da\nAna Brnabić, Ramuš Haradinaj, sebastijan kurcBeč\n19. novembra 2018. u 16.33\nOno sto je srpsko ostaje SRPSKO


BREND “CUPRA” U SKLADU SA VREMENOM – AUTOSRBIJA.CLUB\nBREND “CUPRA” U SKLADU SA VREMENOM\nCUPRA pojačava svoju digitalnu strategiju promocijom interaktivne virtelne platforme\nMartorell, 06-11-2020 – Predstavljanje svih modela iz CUPRA porodice podržano je juce, lansiranjem virtuelne platforme CUPRA e-Garage in Cape Formentor, jer je cilj brenda da u skorijoj budućnosti za svoje klijente otvori potpuno novi virtuelni svet.\nRazvijena je u saradnji sa kompanijom Mediapro group u kojoj korisnici na jednostavan način mogu da kreiraju svoj avatar i komuniciraju sa prodavcima i drugim posetiocima garaže.\nOvaj digitalin svet posvećen je isključivo CUPRA brendu a posebno prvom, ekskluzivno kreiranom, modelu FORMENTOR. Takođe, posetioci će moći da komuniciraju sa CUPRA specijalizovanim sertifikovanim Master prodavcima, specijalno obučenim da na platformi pruže informacije svim zainteresovanim klijentima.\nTakođe, ova digitalna strategija obuhvata stvaranje platforme koja će ljubiteljima muzike pružiti čisto uživanje u koncertima svojih omiljenih umetnika.\n“CUPRA je savremeni brend 21.veka koji želi da iskoristi tehnologiju kako bi emocije i ljude stavila u centar svoje strategije. Sa našim novim modelima imamo priliku da se obratimo široj publici na potpuno drugačiji način. CUPRA garaža u rtu Formentor je tek početak našeg putovanja u stvaranju novih digitalnih iskustava. Želimo da ova platforma bude centar okupljanja svih zaljubljenika u CUPRA automobile” izjavio je direktor strategije i razvoja CUPRA brenda Antonino Labate.Više možete pronaći na sajtu CUPRA Media Center\nJOŠ USPEŠNIJA SARADNJA KOMPANIJA IVECO i ARCESE\nPOSLOVANJE MOL GRUPE U TREĆEM KVARTALU


Analize - Akademac : Akademac Akademac\n“Analiza politike upisa u srednje škole u Federaciji Bosne i Hercegovine sa aspekta potreba tržišta rada”\nAnaliza je bila zasnovana na planovima upisa učenika u srednje škole za školsku godinu 2013/14. godine po kantonima u Federaciji Bosne i Hercegovine, podaci su iz Savezne agencije za zapošljavanje u listopadu 2013. godine na nezaposlene po zanimanju III i IV.\nCilj analize podataka je analiza usklađenosti politike upisa u srednje škole s potrebama tržišta rada. U Federaciji Bosne i Hercegovine u posljednje dvije decenije postoji visoka stopa nezaposlenosti, a naliza se dotiče pitanja o ulozi obrazovanja u održavanju nepovoljne situacije na tržištu rada. Faktor koji je prepoznat kao vodeći uticaj na navedeni problem je upisna politika, kao i interakcija upisne politike i tržišta rada.\nAnaliza pažnju usmjerava na širu sliku, da se utvrdi veza između obrazovnog sistema i tržišta rada: Stanje na tržištu rada; Politika Europske unije koja se odnosi na usklađivanje obrazovanja i tržišta rada; upisne politike u kantonima u Federaciji Bosne i Hercegovine; Kompatibilnost nastavnih planova i programa sa znanjem i vještinama potrebnim na tržištu rada; primjene propisa koji se odnose na srednje obrazovanje; saradnju između obrazovnih institucija i službi za zapošljavanje i profesionalnu orijentaciju.\nAnaliza tržišta rada utvrđuje da su među grupama s najvišom stopom nezaposlenih osoba ljudi sa završenom srednjom i nivo obrazovanja III i IV, te mladi ljudi u dobi od 15 do 24 godina, što ukazuje na potrebu za boljim usklađivanjem srednjeg obrazovanja i tržišta rada, kako bi se prevazišla nepovoljna situacija. S druge strane, u anketi među poslodavcima, ukazuje se na to da je znatan broj pritužbi poslodavaca usmjeren na nedostatak praktičnih vještina i neadekvatna obuka osoba koje traže posao za obavljanje određenih zadataka.\nAnaliza upisne politike u srednjim skolama_Finalna\n2. “Analiza politika u oblasti odnosa sistema obrazovanja i tržišta rada u Bosni i Hercegovini”\nCPU (Centar za kreiranje politike i upravljanja) u 2010. sproveo istraživanje i radio analizu provedbe politika u oblasti razvoja ljudskog kapitala (razvoj ljudskog kapitala) i obrazovanja u BiH. Istraživanje je utvrdilo niz slabosti u realizaciji politika, kao i veliki broj problema koji znatno utiču na smanjenje ljudskog kapitala u BiH. Obrazovni sistem, koji bi trebao biti generator ljudskog kapitala, je identifikovan kao jedan od glavnih slabosti. Dva ključna razloga smanjuju kvalitetu obrazovanja i nepovezanost obrazovnog sistema i na tržištu rada.\nCilj ove informacije je analiza problema kroz analizu njegovih uzroka i trenutne situacije. Ovaj dokument daje pregled obrazovnog sistema i tržišta rada u Bosni i Hercegovini, kao i implikacije odnosa između obrazovnog sistema i tržišta rada. Analizira postojeće mehanizme veze između obrazovnog sistema i na tržištu rada.\nTri ključna razloga nedostataka korelacije između onoga što je potrebno i ono što je na tržištu rada koje “proizvodi” obrazovni sistem, kroz proces tranzicije, su nedostatak privatnih ustanova za obrazovanje i osposobljavanje radne snage u potrebnom znanju i vještinama, i nedostatak adekvatne strategije i politike vlade na svim nivoima u BiH. Prva dva identifikovana faktora su izvan direktnog uticaja Vlade, a ovi faktori mogu uticati na srednji rok (npr, stimulacija i poticaje za privatne pružaoce treninga) i dugoročne procese (kraj procesa tranzicije).\n3. “Analiza politika u oblasti obrazovanja, kako bi ih uskladila sa zahtjevima tržišta rada i smanjenja nezaposlenosti”\nAnaliza je provedena od strane “Inicijativa za građane / za Europu” maj 2010.\nSvrha ovog dokumenta je da analizira usklađenost obrazovnog sektora i rada i zapošljavanja u Bosni i Hercegovini (BiH) u svjetlu procesa pristupanja Bosne i Hercegovine u Europsku uniju (EU).\nRedovna komunikacija obrazovnog sektora i sektor rada i zapošljavanja je u organizaciji javnih službi za zapošljavanje. Federalni zavod za zapošljavanje pruža informacije o stanju na tržištu rada, u FBiH Ministarstvo obrazovanja, dok je Zavod za zapošljavanje RS daje informacije za Ministarstvo prosvjete RS. Trenutno, prikupljeni podaci ne opisuju detaljno potrebe tržišta rada. Ova situacija doprinosi kontinuiranom neskladu između potreba tržišta rada i kvalifikacija i vještina koje obrazovni sistem nudi, a ogleda se u siromašnim podacima nezaposlenosti.\nNajvažniji nedostatak koji doprinosi pojavi navedenih problema se ogleda u nedostatku strategije za obrazovanje odraslih, nepriznavanje neformalnog obrazovanja, neadekvatne upisne politike, neefikasno finansiranje obrazovnog sistema, nesprovodiv pravni okvir, zastarjeli nastavni programi i nedostatak saradnje između obrazovnih institucija i tržišta rada.\nFinalni dokument – Obrazovanje\n4. “Studija tržišta rada u Bosni i Hercegovini kako bi se utvrdilo usklađenost obrazovnog sistema s potrebama tržišta rada u 2012.”\nAgencija za rad i zapošljavanje Bosne i Hercegovine u razdoblju od 15.4. do 15.5.2012. sprovela je istraživanje koje je provedeno na tržištu rada u Bosni i Hercegovini, kako bi se utvrdila usklađenost obrazovnog sistema s potrebama tržišta rada u 2012. godini.\nCilj istraživanja bio je procijeniti trenutnu situaciju u pogledu obrazovanja pojedinih zanimanja u srednjem i visokom obrazovanju u Bosni i Hercegovini u odnosu na iskazane potrebe tržišta rada za određena zanimanja. Takođe, cilj ovog istraživanja potreba tržišta rada i uspostaviti kontinuitet u prikupljanju podataka o osnovnim karakteristikama učesnika na tržištu rada.\nIstraživanje je proveo Odjel za domaće tržište rada u agenciji za rad i zapošljavanje Bosne i Hercegovine u razdoblju od 15.4. do 15.5.2012. godine, na osnovu odgovora dobijenih od 336 poslodavaca, 106 srednjih škola i 28 fakulteta iz cijele Bosne i Hercegovine.\nRezultati istraživanja ukazuju na to da postoji potreba za:\n1. Usklađivanjem upisne politike obrazovnih ustanova s potrebama tržišta rada.\n2. Unapređenjem saradnje između obrazovnih institucija, javne službe za zapošljavanje i poslodavaca u kreiranju upisne politike, posebno u srednjem obrazovanju.\n3. Jačanje funkcija profesionalne karijere i smjernica za službe za zapošljavanje u Bosni i Hercegovini.\n4. Formiranjem lokalnih modela partnerstva na opštinskom nivou između lokalnih vlasti – poslodavci – srednja škola – službi za zapošljavanje, u cilju ostvarivanja bolje upisne politike za obrazovne institucije.


BG će pomoći javnim komunalnim preduzećima u Kuršumliji – Krstarica\nBG će pomoći javnim komunalnim preduzećima u Kuršumliji\nTanjug 10. novembra 2021. 15:40\nBEOGRAD – Gradonačelnik Beograda Zoran Radojičić razgovarao je danas sa predsednikom opštine Kuršumlija Vojimirom Čarapićem o tome kako prestonica svojim iskustvom i uz pomoć gradskih javnih komunalnih preduzeća može da pomogne razvoju te opštine.\nKako je poručeno, Kuršumlija kao treća opština po površini u Srbiji, ima tri banje i veliki potencijal u banjskom turizmu, ali danas su mnoga preduzeća zatvorena, a dosta ljudi se odselilo.\n„Želimo zajednički to da zaustavimo. Grad Beograd želi da zadrži lidersku poziciju, ali istovremeno ima i moralnu obavezu da pomogne i prenese svoja iskustva drugima koji žele da razvijaju svoje opštine“, rekao je Radojičić, navodi se u saopštenju Gradske uprave.\nPredsednik opštine Kuršumlija zahvalio je gradonačelniku Radojičiću na svečanom prijemu i istakao da je Kuršumlija izuzetno bogata prirodnim lepotama i istorijskim znamenitostima, ali i da je ekonomski jedna od nerazvijenijih opština.\n„Beograd kao glavni pokretač razvoja u zemlji ima znanje i moć, a danas sam video želju i volju da pomogne manje razvijenim opštinama i gradovima“, naglasio je Čarapić.\nGradonačelnik Radojičić je rekao i da je danas dogovoreno da Grad Beograd pomogne javnim komunalnim preduzećima u Kuršumliji.\n„Želimo da pomognemo kako bi Kuršumlija unapredila kvalitet komunalne usluge za građane. Sa druge strane, s obzirom na to da je Kuršumlija jedna od najmanje razvijenih opština, ponudili smo model kako i na koji način mogu da formiraju industrijsku i slobodnu zonu i privuku investitore“, istakao je Radojičić.\nPrema njegovim rečima, na taj način će se vratiti deo populacije koja se intenzivno iseljavala proteklih decenija, ali i zaustaviti negativni migracioni tokovi.


Pet namirnica koje pomažu da smršate: Brazilski orah uništava celulit, cimet sagoreva kalorije...\n31.07.2014. - 10:37h\nGorko - kiseli plod iz porodice citrusa obiluje vlaknima koji su zaslužni zaproduženi osećaj sitosti. Osim toga, grejpfrut sadrži sastojke koji smanjuju nivo insulina, pri čemu organizam hranu u većem procentu koristi za energiju, a količina skladištenja u masno tkivo se smanjuje.\nOsim vitamina C, celer u velikim količinama sadrži sve vitamine grupe B,vitamine A, K i E. Upravo takav sastav minerala i vitamina i relativno niska energetska vrednost svrstavaju celer u namirnice koje su idealne za mršavljenje. Korenasti plod reguliše probavu, a poznati ukus "hrskave vode" otkriva i sastav tečnosti koja na telo ima detoksikujući efekat. Svež celer najbolje je narendati u salatu, a listove iskidati i dodati u sveže ceđene sokove.\nSve popularnija supernamirnica obiluje omega-3 masnim kiselinama,vlaknima i proteinom, smanjuje apetit, ubrzava rad metabolizma i aktivira rad enzima važnih za sagorevanje masti. Pre konzumiranja, semenke stavite u vodu na 15 minuta dok ne narastu, jer na ovaj način u želucu pospešuju oslobađanje hormona koji pruža osećaj sitosti.


Amerika strepi pred pokazivanjem kineskog tajnog oružja - 25.08.2015, Sputnik Srbija\nAmerika strepi pred pokazivanjem kineskog tajnog oružja\nKina će u bliskoj budućnosti pokazati svoja najveća dostignuća u sferi raketne tehnologije. Ona će moći da zadrži Ameriku na pristojnom rastojanju u slučaju... 25.08.2015, Sputnik Srbija\n18:17 25.08.2015 (Osveženo: 19:41 09.08.2016)\n© AFP 2021 / FRED DUFOURU probi velike vojne parade učestvovalo je više od 10.000 vojnika\nKina će u bliskoj budućnosti pokazati svoja najveća dostignuća u sferi raketne tehnologije. Ona će moći da zadrži Ameriku na pristojnom rastojanju u slučaju vojnog konflikta, piše list „Nešenel interest“.\nKako je saopštio kineski list „Global tajms“, Kina je na probi parade u čast 70. godišnjice pobede u Drugom svetskom ratu predstavila nekoliko vrsta najnaprednijeg naoružanja. Po mišljenju lista „Nešenel interest“, oni bi mogli da budu pokazani na svečanosti koja će biti održana početkom septembra.\nTokom probe vojne parade pokazana je tajna balistička raketa srednjeg dometa „Dunfeng 26“ (DF 26) i interkontinentalna balistička raketa „Dunfeng 5“ (DF-5). Dužina leta „Dunfeng 26“ dostiže američku stratešku vojno-morsku bazu „Gvam“, dok je „Dunfeng 5“ najjača kineska raketa, piše list, pozivajući se na reči pukovnika iz koledža Drugog artiljerijskog korpusa Narodno-oslobodilačke vojske Kine Šao Jung Lina.\nSvi očekuju pokazivanje „ubice nosača aviona“ — DF-21D, prve i jedine u svetu protivbrodske balističke rakete koja je bila pokazana tokom probe. Ova raketa predstavlja osnovu kineske strategije blokade određene zone, koja je između ostalog usmerena i na stvaranje uslova za američku zonu, a po kojima je nemoguće bez problema pomerati zone borbenih dejstava i premeštanje unutar nje. Po mišljenju eksperata, DF-21D bi mogla kardinalno da promeni tok budućih vojnih akcija, navodi „Nešenel interest“.\nKina nije izvodila određene vrste testiranja sve dok je postojala sumnje da li je sistem DF-21D u potpunosti funkcionalan. Ipak, već sada je očigledno da će ova raketa postati izazov za vojno-pomorsku snagu SAD u Aziji, „čim bude bila spremna za korišćenje u vojnim operacijama“, piše list.


DS isključuje Petrovića i Jeremića? – Nadlanu.com\nDS isključuje Petrovića i Jeremića?\nObjavljeno 24. jan 2013. / 19:49:15\nNa osnovu predloga predsednika Demokratske stranke Dragana Đilasa, a zbog kršenja odluke Glavnog odbora DS-a od 27. decembra 2012. godine, Izvršni odbor DS-a je na današnjoj sednici doneo odluku o formiranju disciplinske komisije i pokretanju disciplinskog postupka protiv narodnih poslanika Dušana Petrovića i Vuka Jeremića.\nNapuštajući stranačko sedište zamenik predsednika DS-a Bojan Pajtić rekao je da je u Krunskoj 69 bio "drugim poslovima", dok je počasni predsednik DS-a Boris Tadić rekao da se on više ne bavi dnevno-političkim pitanjima već međunarodnim odnosnima i da je pred njim puno posla.\nSednica Izvršnog odbora Demokratske stranke održana je večeras u sedištu stranke u Krunskoj ulici.\nKako je ranije rečeno, na dnevnom redu sastanka, koji je trajao sat i po, bilo je i pokretanje postupka za isključenje Dušana Petrovića iz stranke.\nPredsedništvo DS je krajem prošle sedmice u Despotovcu zatražilo da se pokrene inicijativa za Petrovićevo isključenje iz stranke, što je i učinjeno.\nPetrović je ranije rekao da je siguran da Izvršni odbor DS-a neće podržati inicijativu da bude isključen iz stranke. On je kazao da će članovi Izvršnog odbora imati snage da kažu ono što zaista misle i da zato neće biti potrebe da se žali Statutarnoj komisiji, kao drugostepenom organu zbog odluke tog stranačkog tela.\nPetrović očekuje da će iduće sedmice dobiti priliku da se izjasni pred nadležnim organom stranke, a to je Izvršni odbor, gde će, kako je naglasio, reći sve što ima o onome što stoji u predlogu za pokretanje postupka.\nPredsednik Izvršnog odbora Dušan Elezović je objasnio u ponedeljak da procedura isključenja, ukoliko do nje dođe, može da bude sprovedena na više načina - od lokalnog do okružnog nivoa, pa i Predsedništva stranke.


USK: Parlamentarna većina sa SBB-om efikasno odradila prvu sjednicu\nNa početku jučerašnje sjednice Skupštine Unsko-sanskog kantona, koja je održana dva dana nakon burne subote kada je na vanrednom zasjedanju rekonstruirana Vlada USK, novi ministar policije Said Makić (SBB) položio je svečanu zakletvu. Na vanrednoj sjednici svečanu zakletvu položili su Dragana Bajrić (SBB), nova ministrica zdravstva, i Samir Sedić (SDA), novi ministar poljoprivrede, vodoprivrede i šumarstva.\nUoči jučerašnje sjednice, Kolegij Skupštine povukao je tačku dnevnog reda o značajnim datumima, događajima i ličnostima u USK. Preostale tačke odrađene su i prihvaćene u rekordnom roku.\nTime je nova ojačana parlamentarna većina poslala poruku o efikasnijem radu u narednom periodu. Iako se očekivalo, opozicija nije poslala nijednu zvaničnu primjedbu klubovima poslanika. Tokom usvajanja dnevnog reda DF je tražio dopunu, tačnije izmjene i dopune Zakona o osnovnom i srednjem obrazovanju, ali nisu imali većinu.\nRasprave je bilo o konsolidiranom godišnjem obračunu i izvršenju budžeta USK za prošlu godinu. Zaključeno je da je akumulirani deficit budžeta tokom prošlih godina dostigao 69 miliona KM. Parlamentarni blok SDA - SBB - A-sda pokazao je jedinstvo kada su dvotrećinskom većinom usvojeni izvještaji za prošlu i programi rada za ovu godinu domova zdravlja u Sanskom Mostu, Ključu i Cazinu.\nPredsjednik Kluba SBB-a u Skupštini USK Nijaz Kadirić, odgovarajući na pitanja novinara o ulasku Saveza za bolju budućnost u izvršnu vlast, rekao je:\n- SBB će zasigurno biti faktor odgovornog i kvalitetnog rada u izvršnoj i zakonodavnoj vlasti i u tom smislu naši ministri imaju punu podršku da u svojim resorima naprave pozitivne pomake.


Mladi ljudi su glavni akteri u građenju održivo miroljubivih društava na Zapadnom Balkanu. Oni dele zajedničko kulturno nasleđe i uglavnom jedni druge posmatraju sa poverenjem i znatiželjom, ali ponekad i sa oprezom. Njihove nade i vrednosti širom regiona su usko povezane. Većina je uverena da je njihova generacija pozitivna snaga u njihovom društvu i optimistični su u pogledu rešavanja nekih upornih izazova u regionu.\nMladi su glavni akteri u izgradnji održivih i mirnih društava na zapadnom Balkanu\nPa ipak, neki značajni izazovi opstaju. Poverenje između državnih organa i društva je kritičan aspekt mira i društvene kohezije. Popravljanje prekinutih veza i poverenja između mladih ljudi i donosilaca odluka je suštinski zadatak. Utiranje puta za veći angažman mladih i osećaj kontrole je podjednako važno. Potrebni su mehanizmi za izveštavanje mladih o iskustvima sa diskriminacijom i nasiljem, kao i za institucije i vlasti da se pozabave tim pitanjima.\nSa druge strane, poverenje, odnosi i interakcije među mladim ljudima, kroz društvene podele, takođe su važni aspekti mira i socijalne kohezije. Narativi čiji cilj je da stvore razdor predstavljaju važnu prepreku ovom cilju. Podele i sukobi u regionu su ostavili traga na mlade ljude, ali mladi uglavnom iskazuju otvorenost za prijateljstvo sa članovima različitih grupa. Više mladih ljudi je više optimistično nego što nije kada se misli na mir i poboljšane odnose u regionu. Ipak, treba podsticati više prilika da se mladi ljudi sastaju i grade prijateljstva na svim etničkim, verskim i geografskim linijama, jer su povezane sa širokim spektrom pozitivnih ishoda.\nProsečno 19,5% mladih učestvuje u građanskom aktivizmu, ali preko 65% je zainteresovano da budu aktivniji\n42% mladih očekivalo je poboljšanje regionalnih odnosa. Samo 8% je očekivalo da će se pogoršati, dok ostatak nije očekivao promene\n61-91% mladih slaže se da omladinske razmene mogu imati pozitivan uticaj na regionalne odnose\n49-75% mladih žena i muškaraca zabrinuto je zbog lažnih vesti i teorija zavere\nProsečno 52% mladih kaže da za 10 godina vide sebe da živi u inostranstvu


Futsal reprezentacija Srbije poražena od Azerbejdžana (Foto)\nSrbija – Azerbejdžan 1:2\nFutsal reprezentacija Srbije odigrala je u ponedeljak, 15. aprila, u zrenjaninskoj Kristalnoj dvorani, prijateljski meč protiv Azerbejdžana. Iako oslabljeni, bez šest standardnih reprezentativaca, koji su imali obaveze u svojim klubovima, izabranici selektora Gorana Ivančića pružili su odličnu partiju. Na žalost, pred više od 1.500 prisutnih gledalaca poraženi su rezultatom 1:2.\nVeć u 4. minutu gosti nakon brze kontre De Araua Finea dolaze u vođstvo. U prvom poluvremenu obe reprezentacije imale su još po jednu kolosalnu šansu da postignu pogotke. Ali, sjajni golmani, Huseini sa jedne i Antonić sa druge strane, odličnim intervencijama uspeli su da spasu svoje mreže.\nGostujući tim već na samom startu drugog poluvremena uspeva da udvostruči prednost. Tada, nakon jedne odbijene lopte, Cezar Zonatan pogađa nebranjeni deo mreze Antonića za 0:2. Već u sledećem minutu, Vladan Vesić postiže pogodak za „orlove“, tako što sa 10 metara šalje pravi projektil u same rašlje.\nMogli su reprezentativci Srbije u poslednjem minutu da stignu i do izjednačenja. Gosti su sa pet igrača u polju pokušali da sačuvaju loptu do kraja meča. Ipak, jedan pogrešan pas Azerbejdžanaca iskoristio je Rakić koji je, presekavši akciju, loptu sa svoje polovine poslao u nebranjeni gol gostiju. Međutim, igrač u polju Kardoso je uspeo da se vrati do gola i požrtvovanom intervencijom, nakon koje je doživeo povredu, sprečio je pogodak.\nTreba napomenuti da je ovaj meč imao humanitarni karakter. Sav prihod od prodatih ulaznica prosleđen je fondu „Sportom za bolje sutra“.\nTagovifutsal reprezentacija Srbije sport utakmica\nNEOBIČAN INCIDENT U TORDI: Lopatom po licu zbog filma!\nAndrea Sremac najbolja na prvenstvu Srbije, osvojila tri zlatne medalje!\nNovak Andrić iz Lazareva novi predsednik Lovačkog saveza Vojvodine


Home Development River Basins Trebisnjica basin\nFriday, 27 February 2009 13:36\nENERGETSKI POTENCIJAL RIJEKE TREBIŠNJICE\nŠire područje sliva rijeke Trebišnjice jedno je od (hidrološki i hidrogeološki) najinteresantnijih područja na kršu Dinarida. Obilje voda u jesensko-zimskom periodu i totalna oskudica u vegetacionom periodu, osnovna su karakteristika režima voda na ovom području. Prve studije i projekti koji čitavo ovo područje tretiraju kao jedinstvenu vodoprivrednu cjelinu urađene su još prije 35 godina. Realizacija usvojene osnovne koncepcije koriššćenja voda odvija se fazno. Prioritet u izgradnji je imala hidroenergetika, pa su shodno tome, građeni objekti koji na tom planu daju najveće ekonomske efekte. Tako su do sada izgrađeni objekti i postrojenja koji daju oko 2/3 ukupno moguće proizvodnje električne energije u sistemu, a za preostali dio sistema već su završeni idejni projekti.\nRazvoj drugih grana privrede koje su vezane za korišćenje vode (vodoprivreda, poljoprivreda i sl.) nije se odvijao uporedo sa razvojem energetike, ali su objekti i postrojenja u osnovi građeni tako da omogućavaju korišćenje voda i za druge potrebe. Tako su posljednjih godina u programe razvoja velikih privrednih sistema iz oblasti poljoprivrede i vodoprivrede uvršteni i projekti koji se bave uređenjem režima voda i razvojem poljoprivredne proizvodnje.\nObzirom na to, ukazala se potreba da tri privredne grane (hidroenergetika, vodoprivreda i poljoprivreda) usklađuju i koordiniraju sve akcije vezane za dalju realizaciju cjelokupnog zajedničkog projekta. Kao prvi korak u tome je izrada studije "Višenamjensko vrednovanje prirodnih bogatstava kraškog područja gornjih horizonata rijeke Trebišnjice" (Nevesinjsko, Gatačko, Dabarsko, Fatničko i Bilećko polje). Pod pojmom "Gornji horizonti rijeke Trebišnjice" podrazumiijeva se šire područje sliva rijeke Trebišnjice, koje je visinski smješteno iznad kote postojeće akumulacije "Bileća" (kota akumulacije 400,00 m.n.m.). U studiji je dat opšti prikaz čitavog projekta, zatim osnovna tehnička rješenja, i ocjena ekonomsko finansijskih efekata višenamjenskog korišćenja voda. Dobijeni rezultati pružaju mogućnost izbora fazne gradnje pojedinih objekata, zavisno od stanja istraženosti i ekonomičnosti.\nOSNOVNA KONCEPCIJA I MOGUĆNOST VIŠENAMJENSKOG KORIŠTENJA VODE\nVoda je jedan od najvažnijih prirodnih resursa na području Istočne Hercegovine, koje uglavnom pripada slivu rijeke Trebišnjice. Osnovni kriterij kod formiranja koncepcije korišćenja voda na području šireg sliva rijeke Trebišnjice bio je što duže zadržavanje vode na površini, kako bi se omogućili uslovi da je koriste svi oni kojima je potrebna. To je moguće ostvariti jedino izgradnjom akumulacija i vještačkih vodnih tokova u kojima je tehničkim zahvatima potrebno spriječiti gubljenje vode. S druge strane, izgradnjom odgovarajućih zahvata ostali korisnici vode (vodoprivreda i poljoprivreda) istu mogu dobiti pod vrlo povoljnim uslovima, bez većeg utroška energije za pumpanje.\nPodručje koje je predmet analize zahvata širi sliv rijeke Trebišnjice sa svim kraškim poljima koja se tu nalaze. Dio tog područja ne pripada u prirodnim uslovima slivu rijeke Trebišnjice, ali će izgradnjom hidrotehničkih objekata i te vode biti prevedene u sliv rijeke Trebišnjice, odnosno postojeću akumulaciju Bileća, i iskorišćene na nizvodnim već izgrađenim objektima i postrojenjima. Područje se prostire na teritoriji opština Nevesinje, Gacko, Bileća, Berkovići, Ljubinje i Trebinje, čime će se direktno obezbijediti uticaj na privredni razvoj cijele regije. Međutim, pozitivni uticaj izgradnje sistema Trebišnjica ne zadržava se samo na pomenutim prostorima, već će se isti širiti i na okolno područje koje teritorijalno ne pripada Republici Srpskoj.\nOSNOVNE PRIRODNE KARAKTERISTIKE\nŠire područje sliva rijeke Trebišnjice, kao tipično kraško područje, relativno je oskudno prirodnim presursima, što je imalo primarni značaj za opšti ekonomski prosperitet. Zbog toga se, u cjelini gledano, ovo područje može smatrati kao nerazvijeno. Sirovinska osnova koja je do sada istražena, i za koju se zna da se nalazi u količinama koje su ekonomski opravdane za eksploataciju, jeste prvenstveno voda i ugalj. Na ovom prostoru se nalaze značajne površine kraških polja, kao jedino područje sa ozbiljnim potencijalima za intezivnu poljoprivrednu proizvodnju. Od posebnog interesa je voda kao prirodni resurs sa kojim je područje jedno od najbogatijih u Evropi. Usvojena je osnovna strategija da se prirodni minimalni proticaji tretiraju kao komponenta koju je potrebno rezervisati za zadovoljenje vodoprivrednih minimuma, a da se potrebe za navodnjavanjem i snabdijevanjem stanovništva i industrije vodom terete kao dopunske količine koje je potrebno obezbijediti izvan okvira. Za obezbjeđenje potrebnih količina dodatne vode za navodnjavanje kraških polja gornjih horizonata rijeke Trebišnjice, ukupne veličine bruto melioracione površine od 156,6 km2, neophodno je na mjestima zahvata osigurati 21,53 x 106 m3 vode.\nProjektom je predviđeno da se pored gore navedenih kraških polja iz sistema gornjih horizonata Trebišnjice navodnjava i područje Dubrava (površina 51,5 km2) koje pripada Federaciji Bosne i Hercegovine.\nPored vode za navodnjavanje, projektom je predviđeno da se iz budućeg hidrosistema na gornjim horizontima obezbijedi i potrebna količina vode za snabdijevanje industrije i stanovništva. Provedene analize su pokazale da je ukupno potrebna količina vode za vodosnabdijevanje industrije i stanovništva 7,93 x 106 m3. Projektom je predviđeno da se pored navedenog prostora, koji se nalazi u Republici Srpskoj, iz sistema gornjih horizonata obezbijedi i potrebna količina vode za vodosnabdijevanje područja Dubrava (2 x 106 m3), koje pripada Federaciji. Pored navedenog, za normalni rad Rudnika i Termoelektrane Gacko (2 x 300 MW), potrebno je obezbijediti količinu vode od 18,9 x 106 m3.\nRASPOLOŽIVE KOLIČINE VODE ZA HIDROENERGETIKU\nUkupni bilansni viškovi vode koji na području Gatačkog, Nevesinjskog, Dabarskog i Fatničkog polja u prosječno vlažnoj godini iznose oko 1100 x 106 m3, obzirom na velike visinske razlike između pojedinih polja, i visinsku razliku do nivoa mora, predstavljaju značajne hidroenergetske potencijale. Dosadašnje analize su pokazale da se na čitavom prostoru Hidrosistema Trebišnjica mogu dobiti značajne količine kvalitetne električne energije, koja u prosječno vlažnoj godini iznosi oko 3600 GWh. Od ove količine do sada je izgrađenim objektima i postrojenjima realizovano 2777 GWh, a u okviru ovog dokumenta obuhvaćeni su objekti i postrojenja kojima će se realizovati još 856 GWh. Dio ove energije će se realizovati na novim hidroelektranama, a drugi dio kao povećanje proizvodnje na već izgrađenim hidroelektranama nizvodno od akumulacije Bileća. Na ovaj način ne samo da će se iskoristiti vrlo atraktivan i ekonomski visokovrijedan potencijal, nego će se i koncepcijom tehničkih rješenja, koja podrazmijevaju izgradnju akumulacija i dovodnih tunela i kanala, stvoriti uslovi za rješenje problema odbrane od poplava i obezbjeđenja potrebnih količina vode za sve korisnike.\nOSNOVNA PROJEKTNA RJEŠENJA\nOsnovu čitavog Hidrosistema Trebišnjica predstavljaju vode rijeke Trebišnjice i poljoprivredne površine koje se uglavnom nalaze na kraškim poljima i u riječnim dolinama. Čitavo područje se tretira kao jedinstvena vodoprivredna cjelina, jer se jedino tako mogu obezbjediti maksimalni efekti višenamjenskog korišćenja voda. Ogromne količine raspoloživih voda nisu ravnomjerno raspoređene, ni u vremenu ni u prostoru, pa se kao osnovni koncept izgradnje hidrosistema postavilo pitanje totalnog uređenja režima prirodno raspoloživih voda. Izgradnjom većih akumulacionih bazena i dovodnih organa (tunela i kanala) rješava se taj problem. Jedinstveno usvojena koncepcija izgradnje Hidrosistema Trebišnjica ukazala je na mogućnost da se u čitavom hidrosistemu može izgraditi sedam hidroelektrana i šest akumulacija. Sama realizacija izgradnje hidroenergetskih objekata predviđena je u više etapa i faza, zavisno od istraženosti područja, stanja projektne dokumentacije i potreba elektroenergetskog sistema.\nNajbolje istražen, i ujedno najekonomičniji dio sistema, predstavljaju objekti I faze, koji su i okosnica čitavog sistema. Tu spada brana Grančarevo sa pribranskom elektranom HE Trebinje I, zatim brana Gorica sa HE Dubrovnik, koja je locirana na obali mora. HE Dubrovnik je u pogonu od 1965. godinea, a HE Trebinje I od 1968. godine.\nPoslije završetka I faze prišlo se detaljnom istraživanju i projektovanju II faze ( HE Trebinje II i PHE Čapljina). Za drugu fazu se može reći da ima naglašen vodoprivredni značaj. Ova faza se nalazi u pogonu od 1979. godine što je omogućilo, pored proizvodnje električne energije i uređenje režima voda na području Popovog polja.\nGORNJI HORIZONTI RIJEKE TREBIŠNJICE\nUporedo sa gradnjom I i II faze Hidrosistema Trebišnjica, realizovan je obiman fond istražnih radova, i urađeni su dijelovi projektne dokumentacije za iskorišćenje voda na širem slivu rijeke Trebišnjice. Radi se o vodama koje u prirodnim uslovima samo djelimično pripadaju slivu rijeke Trebišnjice. To u uglavnom poplavne vode gornjih kraških polja, koja se nalaze uzvodno od postojeće akumulacije Bileća. Te vode u prirodnim uslovima otiču kroz podzemne kraške kanale u pravcu rijeka Bregave, Bune i Bunice, ali su provedene analize pokazale da se one najekonomičnije mogu iskoristiti ako se prevedu u postojeću akumulaciju Bileća, i dalje iskoriste na već izgrađenim nizvodnim hidroelektranama (HE Trebinje I, HE Trebinje II, HE Dubrovnik i PHE Čapljina).\nUsvojena koncepcija je u skladu sa potrebama korišćenja hidroenergetskih izvora, kao i sa rješavanjem kompleksne vodoprivredne problematike ovog odručja, jer se izgradnjom stvaraju povoljni hidrološki uslovi na gornjim kraškim poljima. Rješava se pitanje plavljenja Nevesinjskog, Dabarskog i Fatničkog polja, a iz sistema tunela i akumulacija omogućava se njihovo navodnjavanje pod vrlo povoljnim uslovima (gravitacijom).\nProjektom je predviđeno da se dio voda Gatačkog polja prebaci u akumulaciju Zalomka na rijeci Zalomci (kota 970 m.n.m.), koja u okviru ovog dijela hidrosistema predstavlja ključnu tačku izravnanja voda. Prebačene vode Gatačkog polja i vlastite vode rijeke Zalomke koristile bi se na HE Nevesinje koja je locirana na istočnom rubu Nevesinjskog polja. Ove vode bi se zajedno sa vlastitim vodama Nevesinjskog polja koristile preko akumulacije Nevesinje (kota 836,00 m.n.m.) na , lociranoj na sjevernom obodu Dabarskog polja. Vode HE Dabar skupa sa prirodnim vodama Dabarskog polja prevodile bi se kanalom, a zatim tunelom Dabar-Fatnica (ovaj tunel je već probijen) u Fatničko polje, i dalje zajedno sa prirodnim vodama Fatničkog polja tunelom Fatnica-akumulacija Bileća (ovaj tunel je u fazi izgradnje) preko HE Bileća u postojeću akumulaciju Bileća. Po završetku tunela Fatničko polje-akumulacija Bileća, koji je ukupne dužine 15,6 km, isti će u I fazi služiti kao spojni tunel za prevođenje voda, a u konačnoj fazi će biti dovodni tunel za HE Bileća.\nPrema usvojenoj koncepciji na području gornjih horizonata predviđena je izgradnja tri nove hidroelektrane: HE Nevesinje, HE Dabar i HE Bileća. Po završetku izgradnje II faze sistema Trebišnjica intezivirali su se poslovi na istraživanju i projektovanju, tako da su u periodu 1980-1983. godina urađeni i revidovani projekti za sve tri hidroelektrane. Međutim, u tom periodu nije došlo do izgradnje ovih hidroelektrana, prvenstveno zbog činjenice da su se u to vrijeme gradile tri hidroelektrane na rijeci Neretvi, i da su one podmirivale potrebe potrošača za energijom. U međuvremenu, poznata zbivanja na ovim prostorim su usporila realizaciju istražnih radova, a time i izradu nove projektne dokumentacije. Svjesni činjenice da je vrlo teško istovremeno graditi tri hidroelektrane, izdvojena je HE Dabar da se gradi kao prva hidroelektrana gornjih horizonata. Naravno, poštovan je uslov da se ne narušava tehnološko jedinstvo sistema hidroelektrana, što je potrebno obezbijediti kako u fazi projektovanja i izgradnje, tako isto u fazi eksploatacije.\nShodno odluci da se HE Dabar prva kandiduje za izgradnju, za tu hidroelektranu su nastavljena istraživanja i izrada projektne dokumentacije, tako da je 1990. godine urađen novi idejni projekat sa investicionim programom, uz poštovanje metodologije koju je propisala Međunarodna banka. Svi objekti i postrojenja HE Dabar su projektovani tako da odgovaraju konačnoj fazi izgradnje. Jedino je moguća proizvodnja HE Dabar računata samo sa vlastitim vodama Nevesinjskog polja, bez prevođenja voda Gatačkog polja u sliv rijeke Zalomke, kako je to previđeno u konačnoj fazi izgradnje.\nZa sva kraška polja (Gatačko, Nevesinjsko, Dabarsko, Fatničko i Dubrave) data su konkretna tehnička rješenja za odvodnju i navodnjavanje, a za vodosnabdjevanje stanovništva i industrije projektovani su sistemi koji obuhvataju sva naselja koja se nalaze na tom prostoru. Predloženim rješenjima za meliorizaciju i vodosnabdijevanje obuhvaćen je period do 2020. godine.\nLast Updated on Thursday, 29 October 2009 08:51


RTS :: Vučić: Retki su nam takvi prijatelji; Zeman: Postaviću pitanje o povlačenju priznanja Kosova\nPolitika Vučić: Retki su nam takvi prijatelji; Zeman: Postaviću pitanje o povlačenju priznanja Kosova\nsreda, 11. sep 2019, 12:17 -> 19:33\nPredsednik Češke Miloš Zeman i ja smo saglasni u mnogo stvari, od njega smo doživeli veliko poštovanje prema Srbiji i srpskom narodu, poručio je predsednik Srbije Aleksandar Vučić na konferenciji za novinare sa Zemanom. Češki predsednik je poručio da će za mesec dana pokrenuti pitanje mogućnosti povlačenja priznanja Kosova. Napomenuo je da "država koju predvode ratni zločinci ne bi trebalo da se nalazi u zajednici demokratskih zemalja".\nPredsednik Vučić je tokom obraćanja medijima nakon sastanka sa predsednikom Češke rekao da je Miloša Zemana upoznao sa problemima sa kojima se Srbija suočava kada je reč o Kosovu i Metohiji\n"Hvala Zemanu na stavovima po pitanju Kosova", rekao je Vučić.\n"Oni koji upravljaju svojim zemljama treba da vode računa o tim zemljama, a ne da budu marionete u bilo čijim rukama. Ja se time rukovodim i u skladu sa tim nastavićemo politiku vojne neutralnosti jer je takva odluka Skupštine Srbije, ali i naroda", napomenuo je predsednik.\n"Rane srpskog naroda iz '99. nisu zacelile i teško je naći nekoga ko razume šta je NATO radio tada. Zato ćutimo i gledamo u budućnost, radimo svoj posao, činimo sve da imamo mir i sigurnost i da nam se ne ponove ratovi iz 20. veka, da ovo bude vek mira", napominje predsednik.\nZa Srbe, kako kaže, nije lako i jednostavno da zaborave ono što se događalo pre 20 godina i tokom Drugog svetskog rata.\n"U mnogo stvari smo saglasni iako sam ja mnogo manje važan od Zemana i moja reč nikada nema težnu koliko ima reč Miloša Zemana. Doživeli smo veliko poštovanje prema Srbiji i srpskom narodu, veoma sam mu zahvalan", rekao je predsednik.\n"Razgovarao sam sa iskrenim prijateljem Srbije i našeg naroda, to je jedan od ljudi koji imaju impresivnu biografiju koju bi poželeo svako ko se bavi javnim poslom. Želim mu da još mnogo godina zadrži svoj bistri um i reputaciju čoveka koji misli svojom glavom, a ne u interesu dnevne politike najmoćnijih sila", istakao je predsednik Srbije.\nSrbija će, kaže, gledati na sve strane – i u EU, ali se ne stidi dobrih odnosa sa Kinom i Rusijom.\nGovoreći o ekonomskim odnosima Srbije i Češke, predsednik je rekao da je u odnosu na 2008. godinu trgovinska razmena utrostručena i sada je više od milijardu evra godišnje.\n"Drago mi je što je gospodin ministar Metnar izjavio da je bila greška što je priznato Kosovo. On će verovatno biti na mojoj strani, ko će biti na drugoj strani to ćemo za mesec dana videti", istakao je Zeman.\nGovoreći o Kosovu i Metohiji, Zeman je rekao da "država koju predvode ratni zločinci ne bi trebalo da se nalazi u zajednici demokratskim zemalja".\n"Haški tribunal je pre nekog vremena objavio vest gde je izrazio prezrenje u vezi sa ratnim zločinima kosovskih predstavnika. Mislim da je upravo zbog toga dao ostavku predsednik kosovske vlade. Dozvolite da izrazim, iako je to lično ali time i jače mišljenje, da država koju predvode ratni zločinci ne bi trebalo da se nalazi u zajednici demokratskih zemalja", dodao je Zeman.\nIstakao je da svaki političar treba da brani interese svoje zemlje, a ne da bude marioneta stranih vlasti.\n"Srbija i Češka imaju zajedničke sudbine"\nZeman je najavio da će primiti Emira Kusutricu, koji je studirao u Češkoj, i na osnovu preporuke tri značajne ličnosti Češke, 28. oktobra će mu dodeliti medalju za zasluge.\nNaveo je da mu je na putu od aerodroma predsednik Vučić rekao da su Srbija i Češka blizanci.\n"Ja mislim da je to umnogome istina, jer obe zemlje su srednje veličine i ja odbijam onu tvrdnju male zemlje, nego srednje veličine. Obe zemlje imaju i zajedničke sudbine", dodao je Zeman.\nZahvalio je Srbiji na podršci kroz istoriju. "Mi imamo šta da otplaćujemo i zbog toga sam ovde", naglasio je Zeman.\nTokom konferencije Zeman je u šaljivom tonu poručio da "mora da kaže nekoliko provokativnih rečenica", jer mu, kaže, niko ne bi verovao ako ne bi bio provokativan.\n(četvrtak, 12. sep 2019, 08:09) - Kica [neregistrovani]\n(sreda, 11. sep 2019, 22:22) - anonymous [neregistrovani]\n(sreda, 11. sep 2019, 21:04) - 1244 [neregistrovani]\n(sreda, 11. sep 2019, 20:54) - Martin CZ [neregistrovani]\n(sreda, 11. sep 2019, 20:38) - Markovljev [neregistrovani]\n(sreda, 11. sep 2019, 20:31) - anonymous [neregistrovani]\n(sreda, 11. sep 2019, 20:20) - Daliborka [neregistrovani]\n(sreda, 11. sep 2019, 20:12) - Graje [neregistrovani]\n(sreda, 11. sep 2019, 19:14) - anonymous [neregistrovani]